-----------------------------------------------------------------------
  4. การประกอบธุรกิจของแต่ละสายผลิตภัณฑ์

  -----------------------------------------------------------------------

ปัจจุบัน บริษัท เอสพีซีจี จำกัด (มหาชน) (“บริษัทฯ” หรือ “SPCG”)
ประกอบธุรกิจในการลงทุนถือหุ้นในกิจการอื่น (Holding Company)โดยได้ลงทุนในธุรกิจหลัก 2
ธุรกิจ คือ

1.  ธุรกิจโรงไฟฟ้าพลังงานแสงอาทิตย์ ซึ่งสามารถแบ่งได้เป็น 3 ส่วนดังนี้

    1.  ธุรกิจลงทุนและพัฒนาโรงไฟฟ้าพลังงานแสงอาทิตย์

    2.  ธุรกิจบริการรับเหมาก่อสร้างโรงไฟฟ้าพลังงานแสงอาทิตย์แบบครบวงจร(“EPC”)

    3.  ธุรกิจบริการด้านการปฏิบัติการ การบำรุงรักษา
        และการประมวลผลโรงไฟฟ้าพลังงานแสงอาทิตย์(“OMM”)

2.  ธุรกิจเหล็ก

โดยทั้ง 2 ธุรกิจมีลักษณะการประกอบธุรกิจดังต่อไปนี้

+-----------------------------------------------------------------------+
| 3.                                                                    |
|                                                                       |
| 4.  1.  ธุรกิจโรงไฟฟ้าพลังงานแสงอาทิตย์                                     |
+-----------------------------------------------------------------------+

1.  ธุรกิจลงทุนและพัฒนาโรงไฟฟ้าพลังงานแสงอาทิตย์

    1.  ลักษณะผลิตภัณฑ์และการให้บริการ

บริษัทดำเนินธุรกิจลงทุนและพัฒนาโรงไฟฟ้าพลังงานแสงอาทิตย์ที่เป็นกิจการโครงสร้างพื้นฐานที่สำคัญของประเทศโดยดำเนินกิจการผ่านบริษัท
โซล่า เพาเวอร์ จำกัด (“SPC”) ซึ่งเป็นบริษัทย่อยที่บริษัทฯถือหุ้นร้อยละ 100 และ บริษัทโซล่า
เพาเวอร์ แอสเซท จำกัด ( SPA) ที่บริษัทถือหุ้นร้อยละ 60 SPC และ SPA
ดำเนินกิจการลงทุนและพัฒนาโรงไฟฟ้าพลังงานแสงอาทิตย์
ที่แปลงพลังงานแสงเป็นพลังงานไฟฟ้าโดยตรง (PHOTOVOLTAICS)
โดยได้ทำการจัดตั้งบริษัทย่อยซึ่งเป็นโรงไฟฟ้าพลังงานแสงอาทิตย์ จำนวนรวม 36 บริษัท
โดยแต่ละบริษัทจะเป็นผู้ผลิตไฟฟ้าเอกชนรายเล็กมาก (“Very Small Power Producer” หรือ
“VSPP”) มีสัญญาซื้อขายไฟฟ้ากับการไฟฟ้าส่วนภูมิภาค (“กฟภ.”)
ซึ่งแต่ละโรงไฟฟ้าพลังงานแสงอาทิตย์ได้รับการสนับสนุนจากโครงการสนับสนุนพลังงานทดแทน
ของสำนักงานนโยบายและพลังงาน กระทรวงพลังงาน ส่งผลให้บริษัทย่อยของ SPC และ SPA
จำนวน 36 บริษัท ได้รับสิทธิประโยชน์จากส่วนเพิ่มราคารับซื้อไฟฟ้า (“Adder”) จาก กฟภ.
ในอัตรา 8 บาทต่อกิโลวัตต์-ชั่วโมง (“kWh”) เป็นระยะเวลา 10 ปี
นับจากวันเริ่มต้นเปิดดำเนินการเชิงพาณิชย์ (“COD”)
โดยโครงการโรงไฟฟ้าพลังงานแสงอาทิตย์ของ SPC และ SPA ทั้ง 36
โครงการสามารถสรุปรายละเอียดได้ดังต่อไปนี้

+---+------------------+------------------+-----+-----+-------+-------+
| ล | ชื่อโรงไฟ          | ที่ตั้งโรงไฟ         | ทุน  | ก   | สัญญา  | COD¹  |
| ำ | ฟ้าพลังงานแสงอาทิตย์ | ฟ้าพลังงานแสงอาทิตย์ |     | ารล |       |       |
| ด |                  |                  | จด  | งทุน | ลงวันที่ |       |
| ับ |                  |                  | ทะเ | ของ |       |       |
|   |                  |                  | บียน | SPC |       |       |
|   |                  |                  |     |     |       |       |
+===+==================+==================+=====+=====+=======+=======+
|   |                  | จังหวัด            |     |     |       |       |
+---+------------------+------------------+-----+-----+-------+-------+
| 1 | บริษัท โซล่า        | นครราชสีมา        | 28  | 59% | 15    | 21    |
|   | เพาเวอร์ (โคราช1) |                  | 0,0 |     | พ.ค.  | เม.ย. |
|   | จำกัด             |                  | 00, |     | 2552  | 2553² |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | สกลนคร           | 18  | 51% | 19    | 9     |
|   | เพาเวอร์          |                  | 9,0 |     | มิ.ย.  | ก.พ.  |
|   | (สกลนคร1) จำกัด   |                  | 00, |     | 2552  | 2554² |
|   |                  |                  | 000 |     |       |       |
+---+------------------+------------------+-----+-----+-------+-------+
| 3 | บริษัท โซล่า        | นครพนม           | 18  | 51% | 18    | 22    |
|   | เพาเวอร์          |                  | 9,0 |     | มิ.ย.  | เม.ย. |
|   | (นครพนม1) จำกัด   |                  | 00, |     | 2552  | 2554² |
|   |                  |                  | 000 |     |       |       |
+---+------------------+------------------+-----+-----+-------+-------+
| 4 | บริษัท โซล่า        | นครราชสีมา        | 18  | 5   | 27    | 13    |
|   | เพาเวอร์ (โคราช2) |                  | 9,0 | 6.% | ก.ค.  | ก.ย.  |
|   | จำกัด             |                  | 00, |     | 2552  | 2554² |
|   |                  |                  | 000 |     |       |       |
+---+------------------+------------------+-----+-----+-------+-------+
| 5 | บริษัท โซล่า        | เลย              | 18  | 56% | 29    | 15    |
|   | เพาเวอร์ (เลย1)   |                  | 9,0 |     | ก.ค.  | ก.ย.  |
|   | จำกัด             |                  | 00, |     | 2552  | 2554⁴ |
|   |                  |                  | 000 |     |       |       |
+---+------------------+------------------+-----+-----+-------+-------+
| 6 | บริษัท โซล่า        | ขอนแก่น           | 19  | 70% | 28    | 15    |
|   | เพาเวอร์          |                  | 5,0 |     | ก.ค.  | ก.พ.  |
|   | (ขอนแก่น1) จำกัด   |                  | 00, |     | 2552  | 2555¹ |
|   |                  |                  | 000 |     |       |       |
+---+------------------+------------------+-----+-----+-------+-------+
| 7 | บริษัท โซล่า        | นครราชสีมา        | 16  | 60% | 8     | 9 มี.ค |
|   | เพาเวอร์ (โคราช3) |                  | 2,5 |     | ม.ค.  | 2555¹ |
|   | จำกัด             |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 8 | บริษัท โซล่า        | นครราชสีมา        | 17  | 60% | 8     | 14    |
|   | เพาเวอร์ (โคราช   |                  | 5,0 |     | ม.ค.  | พ.ค.  |
|   | 4) จำกัด          |                  | 00, |     | 2553  | 2555² |
|   |                  |                  | 000 |     |       |       |
+---+------------------+------------------+-----+-----+-------+-------+
| 9 | บริษัท โซล่า        | นครราชสีมา        | 16  | 60% | 8     | 30    |
|   | เพาเวอร์ (โคราช   |                  | 2,5 |     | ม.ค.  | พ.ค.  |
|   | 7) จำกัด          |                  | 00, |     | 2553  | 2555² |
|   |                  |                  | 000 |     |       |       |
+---+------------------+------------------+-----+-----+-------+-------+
| 1 | บริษัท โซล่า        | นครราชสีมา        | 15  | 1   | 8     | 15    |
| 0 | เพาเวอร์ (โคราช   |                  | 7,5 | 00% | ม.ค.  | ม.ค.  |
|   | 5) จำกัด          |                  | 00, |     | 2553  | 2556¹ |
|   |                  |                  | 000 |     |       |       |
+---+------------------+------------------+-----+-----+-------+-------+
| 1 | บริษัท โซล่า        | นครราชสีมา        | 15  | 1   | 8     | 15    |
| 1 | เพาเวอร์ (โคราช   |                  | 7,5 | 00% | ม.ค.  | ม.ค.  |
|   | 8) จำกัด          |                  | 00, |     | 2553  | 2556¹ |
|   |                  |                  | 000 |     |       |       |
+---+------------------+------------------+-----+-----+-------+-------+
| 1 | บริษัท โซล่า        | นครราชสีมา        | 15  | 1   | 8     | 16    |
| 2 | เพาเวอร์ (โคราช   |                  | 7,5 | 00% | ม.ค.  | ม.ค.  |
|   | 9) จำกัด          |                  | 00, |     | 2553  | 2556¹ |
|   |                  |                  | 000 |     |       |       |
+---+------------------+------------------+-----+-----+-------+-------+
| 1 | บริษัท โซล่า        | ขอนแก่น           | 15  | 1   | 8     | 17    |
| 3 | เพาเวอร์          |                  | 7,5 | 00% | ม.ค.  | ม.ค.  |
|   | (ขอนแก่น3) จำกัด   |                  | 00, |     | 2553  | 2556¹ |
|   |                  |                  | 000 |     |       |       |
+---+------------------+------------------+-----+-----+-------+-------+
| 1 | บริษัท โซล่า        | ขอนแก่น           | 15  | 1   | 8     | 17    |
| 4 | เพาเวอร์          |                  | 7,5 | 00% | ม.ค.  | ม.ค.  |
|   | (ขอนแก่น4) จำกัด   |                  | 00, |     | 2553  | 2556¹ |
|   |                  |                  | 000 |     |       |       |
+---+------------------+------------------+-----+-----+-------+-------+
| 1 | บริษัท โซล่า        | ขอนแก่น           | 15  | 1   | 8     | 18    |
| 5 | เพาเวอร์          |                  | 7,5 | 00% | ม.ค.  | ม.ค.  |
|   | (ขอนแก่น5) จำกัด   |                  | 00, |     | 2553  | 2556¹ |
|   |                  |                  | 000 |     |       |       |
+---+------------------+------------------+-----+-----+-------+-------+
| 1 | บริษัท โซล่า        | ขอนแก่น           | 15  | 1   | 8     | 18    |
| 6 | เพาเวอร์          |                  | 7,5 | 00% | ม.ค.  | ม.ค.  |
|   | (ขอนแก่น8) จำกัด   |                  | 00, |     | 2553  | 2556¹ |
|   |                  |                  | 000 |     |       |       |
+---+------------------+------------------+-----+-----+-------+-------+
| 1 | บริษัท โซล่า        | นครราชสีมา        | 15  | 1   | 8     | ต.ค.  |
| 7 | เพาเวอร์ (โคราช   |                  | 7,5 | 00% | ม.ค.  | 2556⁴ |
|   | 6) จำกัด          |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 1 | บริษัท โซล่า        | ขอนแก่น           | 15  | 1   | 8     | ต.ค.  |
| 8 | เพาเวอร์          |                  | 7,5 | 00% | ม.ค.  | 2556⁴ |
|   | (ขอนแก่น2) จำกัด   |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 1 | บริษัท โซล่า        | บุรีรัมย์            | 15  | 1   | 8     | ต.ค.  |
| 9 | เพาเวอร์ (บุรีรัมย์1) |                  | 7,5 | 00% | ม.ค.  | 2556⁴ |
|   | จำกัด             |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | บุรีรัมย์            | 15  | 1   | 8     | ต.ค.  |
| 0 | เพาเวอร์ (บุรีรัมย์2) |                  | 7,5 | 00% | ม.ค.  | 2556⁴ |
|   | จำกัด             |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | ขอนแก่น           | 15  | 1   | 8     | ต.ค.  |
| 1 | เพาเวอร์          |                  | 7,5 | 00% | ม.ค.  | 2556⁴ |
|   | (ขอนแก่น7) จำกัด   |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | อุดรธานี           | 15  | 1   | 8     | ต.ค.  |
| 2 | เพาเวอร์          |                  | 7,5 | 00% | ม.ค.  | 2556⁴ |
|   | (อุดรธานี1) จำกัด   |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | นครพนม           | 15  | 1   | 8     | ต.ค.  |
| 3 | เพาเวอร์          |                  | 7,5 | 00% | ม.ค.  | 2556⁴ |
|   | (นครพนม2) จำกัด   |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | หนองคาย          | 15  | 1   | 8     | ต.ค.  |
| 4 | เพาเวอร์          |                  | 7,5 | 00% | ม.ค.  | 2556⁴ |
|   | (หนองคาย1) จำกัด  |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | บุรีรัมย์            | 15  | 1   | 8     | ต.ค.  |
| 5 | เพาเวอร์ (บุรีรัมย์3) |                  | 7,5 | 00% | ม.ค.  | 2556⁴ |
|   | จำกัด             |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | สกลนคร           | 15  | 1   | 8     | ต.ค.  |
| 6 | เพาเวอร์          |                  | 7,5 | 00% | ม.ค.  | 2556⁴ |
|   | (สกลนคร2) จำกัด   |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | สุรินทร์            | 15  | 1   | 11    | ต.ค.  |
| 7 | เพาเวอร์ (สุรินทร์3) |                  | 7,5 | 00% | มี.ค.  | 2556⁴ |
|   | จำกัด             |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | นครพนม           | 15  | 1   | 8     | ต.ค.  |
| 8 | เพาเวอร์          |                  | 7,5 | 00% | ม.ค.  | 2556⁴ |
|   | (นครพนม3) จำกัด   |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 2 | บริษัท โซล่า        | เลย              | 15  | 1   | 8     | ต.ค.  |
| 9 | เพาเวอร์ (เลย2)   |                  | 7,5 | 00% | ม.ค.  | 2556⁴ |
|   | จำกัด             |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 3 | บริษัท โซล่า        | ขอนแก่น           | 15  | 1   | 8     | ต.ค.  |
| 0 | เพาเวอร์          |                  | 7,5 | 00% | ม.ค.  | 2556⁴ |
|   | (ขอนแก่น6) จำกัด   |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 3 | บริษัท โซล่า        | ขอนแก่น           | 15  | 1   | 8     | ต.ค.  |
| 1 | เพาเวอร์          |                  | 7,5 | 00% | ม.ค.  | 2556⁴ |
|   | (ขอนแก่น10) จำกัด  |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 3 | บริษัท โซล่า        | ขอนแก่น           | 15  | 1   | 11    | ต.ค.  |
| 2 | เพาเวอร์          |                  | 7,5 | 00% | มี.ค.  | 2556⁴ |
|   | (ขอนแก่น9) จำกัด   |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 3 | บริษัท โซล่า        | สุรินทร์            | 15  | 1   | 8     | ต.ค.  |
| 3 | เพาเวอร์ (สุรินทร์1) |                  | 7,5 | 00% | ม.ค.  | 2556⁴ |
|   | จำกัด             |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 3 | บริษัท โซล่า        | สุรินทร์            | 15  | 1   | 8     | ต.ค.  |
| 4 | เพาเวอร์ (สุรินทร์2) |                  | 7,5 | 00% | ม.ค.  | 2556⁴ |
|   | จำกัด             |                  | 00, |     | 2553  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 3 | บริษัท เอเจ        | ลพบุรี             | 7   | 75% | 18    | มิ.ย.  |
| 5 | เทคโนโลยี จำกัด    |                  | 5,0 |     | ส.ค.  | 2556² |
|   |                  |                  | 00, |     | 2554  |       |
|   |                  |                  | 000 |     |       |       |
+---+------------------+------------------+-----+-----+-------+-------+
| 3 | บริษัท ทิพยนารายณ์   | ลพบุรี             | 7   | 1   | 18    | มิ.ย.  |
| 6 | จำกัด             |                  | 5,0 | 00% | ส.ค.  | 2556² |
|   |                  |                  | 00, |     | 2554  |       |
|   |                  |                  | 000 |     |       |       |
+---+------------------+------------------+-----+-----+-------+-------+

หมายเหตุ: ¹ COD = Commercial Operation Date (วันที่เริ่มจำหน่ายไฟฟ้าเข้าสู่ระบบ)

² วันที่โครงการเปิดดำเนินการเชิงพาณิชย์จริง

³ บริษัทฯ ได้ทำการขยายวันเปิดดำเนินการเชิงพาณิชย์ตามสัญญากับ กฟภ. เป็นระยะเวลา 6
เดือน เรียบร้อยแล้ว โดยวันเปิดดำเนินการเชิงพาณิชย์เดิมคือ วันที่ 30 กันยายน 2554

⁴ วันครบกำหนดที่ต้องเปิดดำเนินการเชิงพาณิชย์ตามสัญญา

นอกจากนี้ SPC มีโอกาสจะมีรายได้เพิ่มเติมในอนาคต จากการขายคาร์บอนเครดิต (“Certified
Emission Reduction” หรือ “CER”)
เนื่องจากการผลิตไฟฟ้าพลังงานแสงอาทิตย์เป็นการดำเนินงานตาม กลไกการพัฒนาที่สะอาด
(“Clean Development Mechanism” หรือ “CDM”) สามารถพัฒนาโครงการให้ได้รับอนุมัติจาก
United Nations Framework Convention on Climate Change (UNFCCC)
นำไปหักลบปริมาณการปล่อยก๊าชเรือนกระจกในประเทศอุตสาหกรรมต่างๆ ได้ โดย EDF Trading
Limited (“EDF”) (http://www.edftrading.com/)
หรือหน่วยงานของประเทศเหล่านั้นจะเป็นผู้รับซื้อ ปัจจุบัน SPC ดำเนินการพัฒนา Project
Development Documents (“PDD”) เสร็จเรียบร้อยแล้ว ทั้งสิ้น 13โครงการ ได้แก่ โคราช1
,สกลนคร1, นครพนม1, โคราช3, โคราช 4, โคราช 7 ,โคราช 8 ,โคราช 5 ,โคราช 9,
ขอนแก่น3, ขอนแก่น4 ,ขอนแก่น5 ,โคราช 6

ณ วันที่ 31 ธันวาคม 2555 SPC
มีโครงการโรงไฟฟ้าพลังงานแสงอาทิตย์ที่เปิดดำเนินการเชิงพาณิชย์แล้วทั้งสิ้น 9โครงการ ได้แก่
โคราช1, สกลนคร1, นครพนม1,โคราช2, เลย1, ขอนแก่น1, โคราช3 ,โคราช4 และ
โคราช7

[]

ภาพโรงไฟฟ้าพลังงานแสงอาทิตย์จากสถานที่จริงของโคราช 1

  ------------------------------------ ----------------------------------
  []                                   []

  ------------------------------------ ----------------------------------

ภาพโรงไฟฟ้าพลังงานแสงอาทิตย์โคราช 1 ภาพการติดตั้งเครื่องแปลงกระแสไฟฟ้า

ทั้งนี้ทั้ง 35 โครงการยกเว้น สุรินทร์ 1 ได้รับบัตรส่งเสริมการลงทุน
จากคณะกรรมการส่งเสริมการลงทุนหรือบีโอไอ
เนื่องจากอยู่ภายใต้เงื่อนไขของคณะกรรมการส่งเสริมการลงทุน กล่าวคือ
เป็นโครงการที่เกี่ยวข้องกับการพัฒนาเทคโนโลยีและทรัพยากร
รวมถึงส่งเสริมการป้องกันและรักษาสิ่งแวดล้อม
บัตรส่งเสริมการลงทุนที่บริษัทเหล่านี้ได้รับจะทำให้บริษัทเหล่านี้มีสิทธิพิเศษต่างๆที่สำคัญดังต่อไปนี้

-   ได้รับยกเว้นอากรขาเข้าสำหรับเครื่องจักรและอุปกรณ์

-   ได้รับการยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ มีกำหนด 8
    ปี นับจากวันที่เริ่มมีรายได้จากการประกอบกิจการนั้น

-   ได้รับลดหย่อนภาษีเงินได้นิติบุคคลร้อยละ 50 ของอัตราปกติ มีกำหนดเวลา 5 ปี
    หลังจากครบกำหนด 8 ปีที่ได้รับการยกเว้นภาษีเงินได้นิติบุคคลสำหรับกำไรสุทธิ

-   อนุญาตให้หักค่าติดตั้งหรือก่อสร้างสิ่งอำนวยความสะดวกจากกำไรสุทธิร้อยละ 25
    ของเงินลงทุนในกิจการ ที่ได้รับการส่งเสริม
    โดยสามารถเลือกหักจากกำไรสุทธิของปีใดปีหนึ่งหรือหลายปีก็ได้ภายใน 10
    ปีนับแต่วันที่มีรายได้จากการลงทุน

-   ได้รับยกเว้นไม่ต้องนำเงินปันผลจากกิจการที่ได้รับการส่งเสริมการลงทุนไปรวมคำนวณเพื่อเสียภาษีเงินได้สำหรับระยะเวลาที่ได้รับการยกเว้นภาษีเงินได้นิติบุคคล

    1.  การตลาดและการแข่งขัน

        1.  กลยุทธ์การแข่งขัน

SPCG
มีกลยุทธ์การแข่งขันในการประกอบธุรกิจลงทุนและพัฒนาโรงไฟฟ้าพลังงานแสงอาทิตย์ดังต่อไปนี้

1. มุ่งเน้นการบริหารงานอย่างมีคุณภาพ มีผู้บริหารที่มีความรู้ ความเชี่ยวชาญทางด้านวิศวกรรม
และมีประสบการณ์ในอุตสาหกรรมการผลิตไฟฟ้าจากพลังงานแสงอาทิตย์มากว่า 30 ปี

2. มุ่งเน้นการใช้วัสดุอุปกรณ์และเทคโนโลยีที่ดีมีคุณภาพ และได้รับการพิสูจน์แล้วว่ามีประสิทธิภาพดี
บริษัทฯ
จึงหาพันธมิตรทางการค้าในการจัดซื้อแผงพลังงานแสงอาทิตย์ซึ่งเป็นหัวใจสำคัญของโรงไฟฟ้าพลังงานแสงอาทิตย์
คือ Kyocera
ซึ่งเป็นเป็นบริษัทชั้นนำระดับโลกในการผลิตและพัฒนาเทคโนโลยีเกี่ยวกับพลังงานแสงอาทิตย์ โดย
Kyocera มีประสบการณ์ที่ยาวนานมากว่า 35 ปี และ มีความมั่นคงทางด้านการเงิน Kyocera
มีข้อตกลงในการที่จะจัดส่งแผงพลังงานแสงอาทิตย์ให้แก่โครงการของ SPC ทั้ง 33 โครงการ
(รายละเอียดที่สำคัญของสัญญามีรายละเอียดตามส่วนที่ 2 ข้อ 5.
ทรัพย์สินที่ใช้ในการประกอบธุรกิจ) (ในโครงการโคราช 1 SPC
มิได้รวมในการทำสัญญาซื้อขายแผงพลังงานแสงอาทิตย์จาก Kyocera
(http://www.kyocera.com.sg/) เนื่องจากเป็นโครงการแรก โดย โคราช 1
ได้สั่งซื้อแผงพลังงานแสงอาทิตย์จาก Kyocera โดยตรง) SPC
จึงสามารถควบคุมช่วงเวลาจัดส่งล่วงหน้าได้
ซึ่งทำให้เกิดความชัดเจนในการกำหนดราคาประมูลงานและลดปัญหาในเรื่องการขาดแคลนวัตถุดิบหลักได้
นอกจากนี้ บริษัทฯ ยังมีพันธมิตรทางการค้าที่สำคัญอีกรายหนึ่งคือ SMA
(http://www.sma.de/en)
ซึ่งเป็นผู้ผลิตและจำหน่ายเครื่องแปลงกระแสไฟฟ้าจากประเทศเยอรมนี ที่มีผลิตภัณฑ์จำหน่ายทั่วโลก
และมีส่วนแบ่งการตลาดมากกว่าร้อยละ 50 ของตลาดเครื่องแปลงกระแสไฟฟ้า บริษัทจึงมั่นใจว่า
SMA จะสามารถรองรับการพัฒนาโรงไฟฟ้าพลังงานแสงอาทิตย์ ทุกโครงการได้
และสามารถเป็นพันธมิตรทางการค้าในระยะยาวเพื่อจะรองรับการขยายตัวทางธุรกิจของกลุ่มบริษัทฯ
ได้ในอนาคต

3. SPC และ SPA มุ่งเน้นทีมงานที่มีประสิทธิภาพ
โดยมีทีมงานที่มีประสบการณ์ในการก่อสร้างและบริหารโรงไฟฟ้าพลังงานแสงอาทิตย์
โดยในโครงการ โคราช 1 SPC
ประสบความสำเร็จทั้งในด้านการก่อสร้างที่เร็วกว่ากำหนดและสามารถผลิตพลังงานไฟฟ้าได้มากกว่าที่คณะวิศวกรอิสระที่บริษัทฯ
จ้าง ได้เคยประเมินไว้ตอนก่อนเริ่มดำเนินการเชิงพาณิชย์ประมาณร้อยละ 10

2.  กลุ่มลูกค้าเป้าหมาย

โครงการของบริษัทย่อยของ SPC และ SPA ซึ่งประกอบธุรกิจเป็นผู้ผลิตไฟฟ้ารายเล็กมาก
(“VSPP”) จะผลิตไฟฟ้าเพื่อจำหน่าย ให้แก่ กฟภ. ซึ่ง SPC และ SPA
ได้เข้าทำสัญญาซื้อขายไฟฟ้ากับ กฟภ. เป็นที่เรียบร้อยแล้ว จำนวน 36 โครงการ
(รายละเอียดที่สำคัญของสัญญามีรายละเอียดตามส่วนที่ 1 ข้อ 4.
ทรัพย์สินที่ใช้ในการประกอบธุรกิจ) โดยได้รับส่วนเพิ่มราคารับซื้อไฟฟ้า (Adder) ที่ 8 บาท
ต่อหน่วยไฟฟ้า เป็นระยะเวลา 10 ปี ภายหลังจากการเปิดดำเนินการเชิงพาณิชย์
โดยสัญญาซื้อขายไฟฟ้ามีอายุ 5 ปี และต่ออายุได้ครั้งละ 5 ปีโดยจะต่ออายุแบบอัตโนมัติ

3.  ช่องทางการจัดจำหน่าย

เนื่องจากธุรกิจลงทุนและพัฒนาโรงไฟฟ้าพลังงานแสงอาทิตย์เป็นการจำหน่ายไฟฟ้าให้แก่ กฟภ.
ดังนั้นช่องทางในการจัดจำหน่ายของธุรกิจนี้
จึงเป็นการต่อไฟฟ้าจากโครงการโรงไฟฟ้าพลังงานแสงอาทิตย์แต่ละโครงการเข้าสู่ระบบของ กฟภ.
โดยผ่านมิเตอร์วัดจำนวนหน่วยของไฟฟ้าที่ขายให้แก่ กฟภ.

2.  การจัดหาผลิตภัณฑ์

    1.  การจัดหาที่ดิน

บริษัทย่อยของ SPC และ SPA ซึ่งดำเนินโครงการโรงไฟฟ้าพลังงานแสงอาทิตย์
จะเลือกทำเลที่ตั้งของโครงการโรงไฟฟ้าพลังงานแสงอาทิตย์ดังนี้

-   ที่ดินติดถนนใหญ่ และใกล้กับจุดเชื่อมต่อระบบไฟฟ้าของกฟภ. เพื่อประหยัดค่าสายไฟ
    และลดอัตราการสูญเสียไฟฟ้าจากระยะทางที่ใช้ในการเชื่อมต่อไฟฟ้ากับระบบของกฟภ.

-   ที่ดินที่อยู่ในที่สูง ไม่มีประวัติน้ำท่วม
    และมีรูปร่างที่ดินที่เหมาะสมต่อการก่อสร้างโรงไฟฟ้าพลังงานแสงอาทิตย์

-   ที่ดินมีราคาที่ไม่สูงมากนัก เนื่องจากจะมีผลต่อระยะเวลาในการคืนทุนของโครงการ

    1.  การขออนุญาตก่อสร้างโรงไฟฟ้าพลังงานแสงอาทิตย์

ในการขออนุญาตก่อสร้างโรงไฟฟ้าพลังงานแสงอาทิตย์ของบริษัทย่อยของ SPC และ SPA
แต่ละโครงการ บริษัทย่อยนั้นๆ จะต้องปฏิบัติตามขั้นตอนดังต่อไปนี้

-   จัดทำประชาคมและขออนุญาตก่อสร้างโรงไฟฟ้าจากองค์การบริหารส่วนตำบลเพื่อขอใบอนุญาตก่อสร้าง
    (ใบอนุญาต อ1.)

-   นำใบอนุญาต อ1.
    ไปยื่นขอรับใบอนุญาตประกอบกิจการโรงงานจากสำนักงานอุตสาหกรรมจังหวัดเพื่อขอรับใบอนุญาตประกอบกิจการโรงงาน
    (ใบอนุญาต รง3. และใบอนุญาต รง4.)

-   นำใบอนุญาต รง4.
    ไปยื่นขออนุญาตประกอบกิจการผลิตไฟฟ้าและผลิตพลังงานควบคุมจากสำนักงานคณะกรรมการกำกับกิจการพลังงาน

-   เมื่อได้รับใบอนุญาตดังกล่าวทั้งหมดแล้ว บริษัทย่อยนั้นๆ
    จึงจะสามารถเริ่มก่อสร้างโรงไฟฟ้าพลังงานแสงอาทิตย์ได้

SPC และ SPA ได้มีการควบคุมให้บริษัทย่อยปฏิบัติตามขั้นตอนข้างต้นอย่างถูกต้องและเคร่งครัด
โดยในการก่อสร้างโรงไฟฟ้าพลังงานแสงอาทิตย์ทุกโครงการของบริษัทฯ
ได้รับใบอนุญาตจากหน่วยงานต่างๆข้างต้น อย่างถูกต้อง และครบถ้วน

1.  การจัดหาอุปกรณ์ต่างๆ ในการก่อสร้างโรงไฟฟ้าพลังงานแสงอาทิตย์

โรงไฟฟ้าพลังงานแสงอาทิตย์ของบริษัทย่อยของ SPC และ SPA เป็นการสร้างโรงไฟฟ้าแบบ
PHOTOVOLTAICS มีการผลิตไฟฟ้าด้วยพลังงานแสงอาทิตย์
ที่แปลงพลังงานแสงเป็นพลังงานไฟฟ้าโดยตรง

  []

โรงไฟฟ้าพลังงานแสงอาทิตย์ แบบ PHOTOVOLTAICS

ส่วนประกอบหลักของโรงไฟฟ้าพลังงานแสงอาทิตย์ชนิดนี้
คือแผงพลังงานแสงอาทิตย์ซึ่งทำหน้าที่แปลงพลังงานแสงอาทิตย์ทั้งรังสีตรงและรังสีกระจายให้เป็นพลังงานไฟฟ้ากระแสตรง
เพื่อเชื่อมต่อกับเครื่องแปลงกระแสไฟฟ้า (Inverter)
เพื่อแปลงไฟฟ้าจากกระแสตรงเป็นไฟฟ้ากระแสสลับ
โดยไฟฟ้ากระแสสลับดังกล่าวสามารถจำหน่ายโดยการเชื่อมต่อกับระบบไฟฟ้าของ กฟภ.
การผลิตไฟฟ้าด้วยเทคโนโลยีนี้จึงเป็นเทคโนโลยีที่ไม่สร้างมลพิษต่อสิ่งแวดล้อม ทั้งมลพิษทางอากาศ
มลพิษทางเสียง มลพิษทางดินและมลพิษทางน้ำ

ขั้นตอนการผลิตไฟฟ้าและจ่ายกระแสไฟฟ้าเข้าสู่ระบบของ กฟภ. ดังต่อไปนี้

  []

  []

  []

อุปกรณ์หลักที่ใช้ในการผลิตกระแสไฟฟ้าแบบ PHOTOVOLTAICS คือ แผงพลังงานแสงอาทิตย์
และเครื่องแปลงกระแสไฟฟ้า (Inverter)
เนื่องจากอุปกรณ์ของโรงไฟฟ้าพลังงานแสงอาทิตย์โดยทั่วไปจะมีอายุการใช้งานยาวนานกว่า 30 ปี
บริษัทฯ จึงได้คัดเลือกพันธมิตรทางการค้าที่มีคุณภาพ ซึ่งได้แก่ Kyocera
ซึ่งเป็นบริษัทชั้นนำระดับโลกในการผลิตและพัฒนาเทคโนโลยีจากพลังงานแสงอาทิตย์
เป็นผู้ส่งมอบแผงพลังงานแสงอาทิตย์โดยได้เข้าทำสัญญาซื้อขายแผงพลังงานแสงอาทิตย์สำหรับโรงไฟฟ้าพลังงานแสงอาทิตย์
โดยมีการรับประกันอายุการใช้งานของแผงพลังงานแสงอาทิตย์เป็นระยะเวลา 25 ปี

ส่วนของเครื่องแปลงกระแสไฟฟ้า บริษัทฯได้ทำสัญญาซื้อขายระยะยาวกับ SMA
ซึ่งเป็นบริษัทผู้ผลิตและจำหน่ายเครื่องแปลงกระแสไฟฟ้า (Inverter) ที่มีคุณภาพและเชื่อถือได้
โดยได้รับการรับประกันเครื่องแปลงกระแสไฟฟ้า (Inverter) เป็นระยะเวลา 5 ปี
อย่างไรก็ตาม บริษัทฯ ได้ตกลงซื้อระยะเวลาการประกัน Inverter เพิ่มขึ้นอีก 5 ปี
รวมเป็นระยะเวลาการประกัน 10 ปีสำหรับทุกโครงการแล้ว
(รายละเอียดที่สำคัญของสัญญามีรายละเอียดตามส่วนที่ 1 ข้อ 5.
ทรัพย์สินที่ใช้ในการประกอบธุรกิจ)

สำหรับวัสดุอุปกรณ์อื่นๆ เช่น หม้อแปลงไฟฟ้า (Transformer)
บริษัทฯได้ดำเนินการเลือกสรรเป็นอย่างดี โดยในโครงการที่ผ่านมา บริษัทฯใช้หม้อแปลงไฟฟ้าของ
บริษัท เอกรัฐวิศวกรรม จำกัด (มหาชน) ซึ่งเป็นผู้ผลิตและจำหน่ายหม้อแปลงไฟฟ้ามายาวนาน
และเป็นผู้ผลิตหม้อแปลงไฟฟ้ารายแรกที่ได้รับรองมาตรฐาน ผลิตภัณฑ์อุตสาหกรรม มอก.
384-2524แ นอกจากนี้บริษัทฯ
เลือกใช้สายไฟฟ้าคุณภาพดีหลายขนาดเพื่อการใช้งานที่เหมาะสมและสูญเสียปริมาณไฟฟ้าน้อยที่สุด
นอกจากหม้อแปลงไฟฟ้าและสายไฟฟ้าแล้ว ในการคัดเลือกอุปกรณ์อื่นๆ
ที่ใช้ในโรงไฟฟ้าพลังงานแสงอาทิตย์
บริษัทฯจะคำนึงถึงประสิทธิภาพในการใช้งานและความสมเหตุสมผลเป็นสำคัญ

1.  ผลกระทบต่อสิ่งแวดล้อม

SPCG ให้ความตระหนักในเรื่องผลกระทบต่อสิ่งแวดล้อม จึงได้ดำเนินการจัดการสิ่งแวดล้อม
เพื่อให้มีมาตรฐานการจัดการด้านสิ่งแวดล้อมเป็นสากลตามมาตรฐาน ISO 14001
ซึ่งในปัจจุบันโครงการโคราช 1 ได้รับ ISO 14001 เป็นที่เรียบร้อยแล้ว
และอยู่ระหว่างการดำเนินการเพื่อให้โครงการที่เหลือทั้งหมดได้รับ ISO 14001 ด้วย
เพื่อให้เกิดมีระเบียบและวิธีการปฏิบัติงานในด้านการดูแลสิ่งแวดล้อมที่มีความเหมาะสมเป็นไปตามกฎหมายและสามารถตรวจสอบได้
นอกจากนี้บริษัทฯ ยังได้ปฏิบัติตามมาตรฐานเกี่ยวกับการศึกษามาตรการป้องกัน
และแก้ไขผลกระทบต่อคุณภาพสิ่งแวดล้อมและความปลอดภัย (“Environmental Safety
Assessment” หรือ “ESA”)
ซึ่งเป็นมาตรฐานหนึ่งที่มีบทบาทในการควบคุมผลกระทบต่อคุณภาพสิ่งแวดล้อมจากการประกอบกิจการและต้องจัดทำให้เสร็จสิ้นก่อนเริ่มก่อสร้างโครงการโรงไฟฟ้าพลังงานแสงอาทิตย์
อย่างเคร่งครัดโดยมีการดำเนินการตามมาตรการลดผลกระทบสิ่งแวดล้อม
และมาตรการติดตามตรวจสอบคุณภาพสิ่งแวดล้อม
พร้อมทั้งรายงานผลการดำเนินการดังกล่าวแก่หน่วยงานที่เกี่ยวข้องอย่างต่อเนื่อง

สำหรับการดำเนินงานด้านมาตรการลดผลกระทบสิ่งแวดล้อมตามที่ได้กำหนดไว้ในรายงาน ESA
ได้แก่ ด้านทรัพยากรกายภาพ ทรัพยากรชีวภาพ คุณค่าการใช้ประโยชน์ของมนุษย์และคุณภาพชีวิต
โดยปฏิบัติตามเงื่อนไขที่ได้รับตั้งแต่ในช่วงระยะก่อสร้าง จนกระทั่งถึงระยะดำเนินการในปัจจุบัน
และยังคงพัฒนาให้มีมาตรการลดผลกระทบต่อสิ่งแวดล้อมที่มีประสิทธิภาพมากยิ่งขึ้น
โดยเน้นนโยบายในด้านการป้องกันการเกิดมลพิษ (Pollution Prevention)

นอกจากนี้ กระบวนการผลิตพลังงานไฟฟ้าแสงอาทิตย์จะไม่ก่อให้เกิดมลภาวะ ทั้งเรื่องเสียง
ความร้อน และอากาศ ซึ่งจะไม่กระทบต่อสิ่งแวดล้อมโดยรวมทั้งของท้องถิ่นและประเทศ

1.  ธุรกิจบริการรับเหมาก่อสร้างโรงไฟฟ้าพลังงานแสงอาทิตย์แบบครบวงจร (Engineering,
    Procurement and Construction หรือ EPC)

ปัจจุบัน บริษัทฯ ให้บริการ EPC แก่บริษัทในเครือเท่านั้น และมีแผนที่จะให้บริการ EPC
แก่บริษัทภายนอกทั้งในประเทศและต่างประเทศภายใต้บริษัท โซล่า เพาเวอร์ เอ็นจิเนียริ่ง จำกัด
(SPE) ต่อไปในอนาคตโดยลักษณะการประกอบธุรกิจ EPC ที่ดำเนินการอยู่ในปัจจุบัน มีดังต่อไปนี้

1.  ลักษณะผลิตภัณฑ์และการให้บริการ

ณ ปัจจุบัน บริษัทฯ เป็นผู้ให้บริการรับเหมาก่อสร้างโรงไฟฟ้าพลังงานแสงอาทิตย์แบบครบวงจร
(Engineering Procurement and Construction หรือ EPC) ผ่าน SPC
ซึ่งเป็นบริษัทย่อยของบริษัทฯ โดยให้บริการเป็นที่ปรึกษาด้านวิศวกรรม การออกแบบ การก่อสร้าง
และการจัดหา การติดตั้งและควบคุมระบบผลิตไฟฟ้าจากพลังงานแสงอาทิตย์
ให้กับโครงการของบริษัทย่อยของ SPC และ SPA

SPC จะมุ่งเน้นการให้บริการสำหรับโรงไฟฟ้าพลังงานแสงอาทิตย์แบบเชื่อมต่อกับระบบจำหน่าย
(Grid Connected System) ในพื้นที่ที่มีระบบจำหน่ายไฟฟ้าเข้าถึง โดยจะให้บริการ EPC
แก่บริษัทย่อยของ SPC และ SPA ทั้งหมด ทั้งนี้ SPC มีความมุ่งมั่นที่จะให้บริการอย่างครบวงจร
ด้วยคุณภาพที่ดีที่สุดเท่านั้นโดย SPC
เน้นการบริหารงานอย่างมืออาชีพโดยทีมงานที่มีประสบการณ์ยาวนานกว่า 30 ปี
ในอุตสาหกรรมพลังงานแสงอาทิตย์ โดยมีรายละเอียดดังนี้

1.  บริการด้านวิศวกรรม (Engineering)

งานวิศวกรรมของ SPC ประกอบด้วยการให้บริการออกแบบ
บริการช่วยเหลือในการสำรวจพื้นที่โครงการ การคำนวณประเมินผลเพื่อให้ได้ต้นทุนที่คุ้มค่าที่สุด
เพื่อให้ได้ประสิทธิผลด้านพลังงาน (Energy Output) สูงสุดโดย SPC จะคัดเลือกอุปกรณ์ต่างๆ
ที่มีคุณภาพที่ดีที่สุดเพื่อทำให้มั่นใจได้ว่าโรงไฟฟ้าพลังงานแสงอาทิตย์
จะสามารถผลิตไฟฟ้าได้อย่างมีประสิทธิภาพสูงสุด

2.  บริการด้านการจัดหา (Procurement)

SPCG และ Top of Form

พิมพ์ข้อความหรือที่อยู่ของเว็บไซต์ หรือแปลเอกสาร

SPC จะจัดหาอุปกรณ์และวัสดุต่างๆ ที่จำเป็นในการก่อสร้างโรงไฟฟ้าพลังงานแสงอาทิตย์
โดยจะดำเนินการตรวจสอบนวัตกรรมต่างๆ ในอุตสาหกรรมพลังงานแสงอาทิตย์อย่างต่อเนื่อง
เพื่อให้แน่ใจว่าได้เลือกเฉพาะสิ่งที่ดีที่สุดและมีความเชื่อถือได้สำหรับลูกค้าเพื่อประสิทธิภาพสูงสุดสำหรับอุปกรณ์ต่างๆ
ของระบบที่ SPC ได้ออกแบบ ซึ่งจะช่วยรับประกันความสำเร็จของทุกๆ โครงการที่ SPC
ให้บริการด้าน EPC ได้

อุปกรณ์หลักที่สำคัญในการก่อสร้างโรงไฟฟ้าพลังงานแสงอาทิตย์ ได้แก่ แผงพลังงานแสงอาทิตย์
(Solar Modules) ซึ่ง SPC ได้เข้าทำข้อตกลงบันทึกความเข้าใจร่วมกัน (MOU) และ
ข้อตกลงการสั่งซื้อแผงพลังงานแสงอาทิตย์ (Supply Agreement) กับ Kyocera เพื่อให้
Kyocera จัดหาแผงพลังงานแสงอาทิตย์ให้แก่โครงการโรงไฟฟ้าพลังงานแสงอาทิตย์ของบริษัทฯ
โดยในสัญญาระบุการรับประกันคุณภาพแผงพลังงานแสงอาทิตย์ว่าภายในระยะเวลา 12
ปีตั้งแต่นับจากวันซื้อแผงพลังงานแสงอาทิตย์
ผลการผลิตไฟฟ้าจากแผงพลังงานแสงอาทิตย์นั้นต้องไม่ต่ำกว่าร้อยละ 90
ของประสิทธิภาพในการผลิตไฟฟ้าที่กำหนดไว้เมื่อขาย และ รับประกันว่าคุณภาพภายใน 25
ปีตั้งแต่นับจากวันซื้อแผงพลังงานแสงอาทิตย์
ผลการผลิตไฟฟ้าจากแผงพลังงานแสงอาทิตย์นั้นต้องไม่ต่ำกว่าร้อยละ 80
ของประสิทธิภาพในการผลิตไฟฟ้าที่กำหนดไว้
โดยหากประสิทธิภาพในการผลิตไฟฟ้าต่ำกว่าระดับที่รับประกัน Kyocera
จะส่งมอบแผงพลังงานแสงอาทิตย์ให้ใหม่ หรือชำระคืนราคาที่ซื้อขายภายใต้เงื่อนไขของ Kyocera

Kyocera เป็นบริษัทชั้นนำระดับโลก ด้านการผลิตและพัฒนาเทคโนโลยีจากพลังงานแสงอาทิตย์
ตั้งแต่ปี 2518 ด้วยเทคโนโลยีที่ทันสมัยและทำการวิจัยและพัฒนา
ในการผลิตแผงพลังงานแสงอาทิตย์ประเภท Multicrystalline Solar Cells
ที่มีประสิทธิภาพและมีคุณภาพสูง ซึ่งผลิตภัณฑ์ดังกล่าวของ Kyocera
ได้ถูกจำหน่ายไปยังประเทศต่างๆ ทั่วโลกมาเป็นระยะเวลากว่า 35 ปี ซึ่งทำให้ Kyocera
มีความสามารถในเชิงการแข่งขันที่สูงในตลาดการผลิตแผงพลังงานแสงอาทิตย์ ทั้งนี้กลุ่ม Kyocera
เป็นบริษัทข้ามชาติ ซึ่งดำเนินธุรกิจในหลายประเทศทั่วโลกทั้งทวีป อเมริกา ยุโรป เอเชีย แอฟริกา
และตะวันออกกลาง เป็นต้น โดยมีสำนักงานใหญ่ตั้งอยู่ที่ประเทศญี่ปุ่น ด้วยประสบการณ์ที่ยาวนานกว่า
35 ปี ทำให้ Kyocera มีความมั่นคงทั้งทางด้านการเงินและเทคโนโลยี

อุปกรณ์หลักที่สำคัญในการก่อสร้างโรงไฟฟ้าพลังงานแสงอาทิตย์อีกอย่างคือเครื่องแปลงกระแสไฟฟ้า
(Inverter) ซึ่ง SPC ได้ทำสัญญาซื้อขายระยะยาวกับ SMA
ซึ่งเป็นบริษัทผู้ผลิตและจำหน่ายเครื่องแปลงกระแสไฟฟ้า (Inverter) ที่มีคุณภาพและเชื่อถือได้
โดย SPC ได้รับการรับประกันเครื่องแปลงกระแสไฟฟ้า (Inverter) เป็นระยะเวลา 5 ปี
อย่างไรก็ตาม SPC ได้ตกลงซื้อระยะเวลาการประกัน Inverter เพิ่มขึ้นอีก 5 ปี
รวมเป็นระยะเวลาการประกัน 10 ปีสำหรับทุกโครงการแล้ว

3.  บริการด้านการก่อสร้าง (Construction)

SPC ได้คัดเลือกและจัดจ้างผู้รับเหมาช่วงที่มีประสบการณ์
และเคยมีผลงานการก่อสร้างที่ประสบความสำเร็จมาก่อน
เพื่อดำเนินการก่อสร้างโรงไฟฟ้าพลังงานแสงอาทิตย์ ของ SPC นอกจากนี้ SPC
ยังให้บริการถึงหน้างาน (On-site) โดยให้ทีมวิศวกร ดูแลควบคุมตลอดการก่อสร้าง
โรงไฟฟ้าพลังงานแสงอาทิตย์ตั้งแต่เริ่มจนเสร็จสมบูรณ์ ทั้งนี้ SPC
จะช่วยลูกค้าในการประสานงานกับหน่วยงานต่างๆ ที่เกี่ยวข้องเพื่อดำเนินการขอใบอนุญาตต่างๆ
ที่จำเป็นในการสร้างและดำเนินการโรงไฟฟ้าพลังงานแสงอาทิตย์ของแต่ละโครงการ
เพื่อให้ได้รับการอนุญาตในการดำเนินธุรกิจอย่างถูกต้องตามกฎหมาย

โครงสร้างรายได้ของธุรกิจ EPC

รายได้จากธุรกิจ EPC ของ SPC ซึ่งเป็นรายได้ที่ได้รับจากบริษัทในกลุ่ม ในปี 2553 2554 และ
2555 มีดังต่อไปนี้

  --------------------------------------------------------------------------------
                                      หน่วย:                            
                                      ล้านบาท                           
  ----------------------- ----------- -------- ----------- ----------- -----------
  รายได้                   รอบปี                 รอบปี        รอบปี        
                          สิ้นสุดวันที่ 31           สิ้นสุดวันที่ 31  สิ้นสุดวันที่ 31  
                          ธ.ค. 2553            ธ.ค. 2554   ธ.ค. 2555   

  รายได้ธุรกิจ EPC           267.9                603.2       1,551.2     
  --------------------------------------------------------------------------------

1.  การตลาดและการแข่งขัน

    1.  กลยุทธ์การแข่งขัน

SPCG
มีกลยุทธ์การแข่งขันในการประกอบธุรกิจลงทุนและพัฒนาโรงไฟฟ้าพลังงานแสงอาทิตย์ดังต่อไปนี้

1.  มุ่งเน้นการบริหารโดยผู้มีความรู้ความเข้าใจในอุตสาหกรรมเป็นอย่างดี
    โดยมีคณะผู้บริหารที่มีความรู้
    ความเชี่ยวชาญและมีประสบการณ์ด้านพลังงานแสงอาทิตย์และวิศวกรรมมากว่า 30 ปี
    อีกทั้งยังมีทีมงานที่มีประสบการณ์ในด้านการทำ EPC
    ให้แก่โรงไฟฟ้าพลังงานแสงอาทิตย์โดยมีผลงานจากโครงการโรงไฟฟ้าพลังงานแสงอาทิตย์ของบริษัทในกลุ่มที่เปิดดำเนินการเชิงพาณิชย์แล้วทั้งสิ้น
    9 โครงการ

2.  มุ่งเน้นคุณภาพของอุปกรณ์ที่นำมาใช้ในการสร้างโรงไฟฟ้าพลังงานแสงอาทิตย์
    มีคัดสรรเฉพาะอุปกรณ์ที่มีคุณภาพดี มีประสิทธิภาพในการทำงานสูง และมีความคงทน
    โดยเฉพาะอุปกรณ์ที่สำคัญของโรงไฟฟ้าพลังงานแสงอาทิตย์ อันได้แก่ แผงพลังงานแสงอาทิตย์
    จาก Kyocera ซึ่งมีประสบการณ์ในการผลิตและจำหน่ายแผงพลังงานแสงอาทิตย์มานานกว่า
    35 ปี และเครื่องแปลงกระแสไฟฟ้าจาก SMA
    ซึ่งเป็นผู้ผลิตและจำหน่ายเครื่องแปลงกระแสไฟฟ้าจากประเทศเยอรมนี
    ที่มีผลิตภัณฑ์จำหน่ายทั่วโลก และมีส่วนแบ่งการตลาดมากกว่าร้อยละ 50
    ของตลาดเครื่องแปลงกระแสไฟฟ้า

3.  มุ่งเน้นประโยชน์ต่อลูกค้า EPC สูงสุด โดยมีขั้นตอนในการจัดซื้อจัดจ้างที่เหมาะสม ชัดเจน
    จึงมั่นใจได้ว่า SPC สามารถให้บริการ EPC ได้อย่างครบถ้วน คุ้มค่า และในราคาที่เหมาะสม

    1.  กลุ่มลูกค้าเป้าหมาย

SPCG และ SPC ให้บริการรับเหมาด้านวิศวกรรม การจัดหา
และการก่อสร้างโรงไฟฟ้าพลังงานแสงอาทิตย์แบบครบวงจร (EPC)
แก่ทั้งโครงการโรงไฟฟ้าพลังงานแสงอาทิตย์ของ SPC จำนวน 34 โครงการและ SPA อีก 2
โครงการ รวมถึงโครงการอื่นๆ ที่จะพัฒนาเพิ่มเติมในนาม SPE

2.  ช่องทางการจัดจำหน่าย

ณ ปัจจุบัน SPC ยังมีช่องทางการจัดจำหน่ายเพียงช่องทางเดียวคือให้บริการแก่บริษัทย่อยของ SPC
และ SPA ในการรับเหมาก่อสร้างโรงไฟฟ้าพลังงานแสงอาทิตย์ซึ่งเป็นโครงการในกลุ่มบริษัทฯ
ให้แล้วเสร็จทั้ง 36 โครงการภายในปี 2556

1.  การจัดหาผลิตภัณฑ์

    1.  แผงพลังงานแสงอาทิตย์

เทคโนโลยีของแผงพลังงานแสงอาทิตย์ที่ถูกนำมาใช้ในโรงไฟฟ้าพลังงานแสงอาทิตย์ระบบ
Photovoltaic สามารถแบ่งได้เป็น 2 ประเภทหลักดังต่อไปนี้

-   Crystalline ซึ่งแบ่งเป็นประเภทย่อยๆ ได้ 2 ประเภท ได้แก่
    แผงพลังงานแสงอาทิตย์ที่ทำจากซิลิคอนชนิดผลึกเดี่ยว หรือที่รู้จักกันในชื่อ Monocrystalline
    Silicon Solar Cell และชนิดผลึกรวม Polycrystalline Silicon Solar Cell
    ซึ่งเทคโนโลยีแผงพลังงานแสงอาทิตย์ประเภทดังกล่าว
    เป็นเทคโนโลยีที่ใช้มาเป็นระยะเวลานานกว่า 40 ปี
    และเป็นเทคโนโลยีที่ได้รับการยอมรับจากทั่วโลก

-   ฟิล์มบาง (Thin Film) ซึ่งแบ่งเป็นประเภทย่อยๆ ได้ 2 ประเภท
    ได้แก่แผงพลังงานแสงอาทิตย์ที่ทำจากซิลิกอน
    และแผงพลังงานแสงอาทิตย์ที่ทำจากสารกึ่งตัวนำชนิดอื่นๆ เช่น แกลเลี่ยม อาร์เซไนด์
    แคดเมียม เทลเลอไรด์ และคอปเปอร์ อินเดียม ไดเซเลไนด์ เป็นต้น
    ซึ่งเทคโนโลยีแผงพลังงานแสงอาทิตย์ประเภทดังกล่าวจะมีราคาถูกกว่า Crystalline
    แต่เป็นเทคโนโลยีใหม่
    ซึ่งยังไม่สามารถพิสูจน์ถึงประสิทธิภาพของแผงพลังงานแสงอาทิตย์ชนิดนี้ได้ในระยะยาว
    รวมทั้งอาจต้องใช้เนื้อที่ในการวางแผงมากกว่าเมื่อเทียบกับเทคโนโลยีอื่น และฟิล์มบาง
    (Thin Film) บางประเภทเช่น แคดเมียม เทลเลอไรด์
    ยังมีส่วนประกอบที่มีสารพิษผสมอยู่ด้วย

ดังนั้น SPC จึงเลือกใช้แผงพลังงานแสงอาทิตย์ที่ใช้เทคโนโลยี Polycrystalline
เนื่องจากเป็นเทคโนโลยีที่มีการพิสูจน์แล้วว่ามีประสิทธิภาพมายาวนานกว่า 40 ปี
และใช้พื้นที่ในการวางแผงน้อยเมื่อเทียบกับเทคโนโลยีอื่น

เนื่องจากอุปกรณ์ของโรงไฟฟ้าพลังงานแสงอาทิตย์โดยทั่วไปจะมีอายุการใช้งานยาวนานกว่า 30 ปี
แผงพลังงานแสงอาทิตย์จึงถือเป็นอุปกรณ์ที่สำคัญอย่างหนึ่งของโรงไฟฟ้าพลังงานแสงอาทิตย์ บริษัทฯ
จึงได้คัดเลือกพันธมิตรทางการค้าที่เข้มแข็ง ได้แก่ Kyocera
เป็นผู้ผลิตและจำหน่ายแผงพลังงานแสงอาทิตย์เพื่อใช้สำหรับโรงไฟฟ้าพลังงานแสงอาทิตย์ของ
SPCทั้ง 34 โครงการและของ SPA อีก 1 โครงการ
(รายละเอียดที่สำคัญของสัญญามีรายละเอียดตามส่วนที่ 1 ข้อ 5.
ทรัพย์สินที่ใช้ในการประกอบธุรกิจ)

1.  เครื่องแปลงกระแสไฟฟ้า (Inverter)

นอกจากแผงพลังงานแสงอาทิตย์แล้ว เครื่องแปลงกระแสไฟฟ้า (Inverter)
ก็เป็นอุปกรณ์ที่สำคัญสำหรับโรงไฟฟ้าพลังงานแสงอาทิตย์อีกอย่างหนึ่ง โดยเครื่องแปลงกระแสไฟฟ้า
สามารถแบ่งได้เป็น 2 ประเภทคือ

1.  Central Inverter ซึ่งเป็นเครื่องแปลงกระแสไฟฟ้าขนาดใหญ่
    สามารถต่อเข้ากับแผงพลังงานแสงอาทิตย์หลายๆ แผงได้พร้อมกัน
    จึงใช้เครื่องแปลงกระแสไฟฟ้าประเภทนี้เพียงไม่กี่เครื่องในโรงไฟฟ้าพลังงานแสงอาทิตย์
    จึงทำให้ต้นทุนในการก่อสร้างโครงการค่อนข้างต่ำ

2.  String Inverter ซึ่งเป็นเครื่องแปลงกระแสไฟฟ้าขนาดเล็ก
    ต้องติดตั้งไว้กับแผงพลังงานแสงอาทิตย์กลุ่มเล็กๆ เท่านั้น
    ทำให้ต้องใช้เครื่องแปลงกระแสไฟฟ้าประเภทนี้เป็นจำนวนมากในโรงไฟฟ้าพลังงานแสงอาทิตย์
    ส่งผลให้ต้นทุนในการก่อสร้างอาจสูงกว่าการใช้ Central Inverter ในระยะแรกได้

อย่างไรก็ตาม SPC เลือกใช้ String Inverter เนื่องจาก SPC เล็งเห็นว่า
หากมีเหตุขัดข้องกับเครื่องแปลงกระแสไฟฟ้า
ประเภทนี้จะสามารถซ่อมบำรุงได้เร็วและสูญเสียพลังงานไฟฟ้าที่จะผลิตได้เพียงเล็กน้อย
ส่งผลให้มีต้นทุนการบำรุงรักษา และความเสี่ยงในการสูญเสียรายได้ต่ำกว่าการใช้ Central
Inverter

SPC จึงได้ทำสัญญาซื้อขายเครื่องแปลงกระแสไฟฟ้าสำหรับโครงการโรงไฟฟ้าพลังงานแสงอาทิตย์ทั้ง
34 โครงการ กับ SMA ซึ่งเป็นผู้ผลิตและจำหน่ายเครื่องแปลงกระแสไฟฟ้าที่มีชื่อเสียง
มียอดขายเติบโตสูงตลอด 5 ปีที่ผ่านมา และสามารถคงส่วนแบ่งการตลาดไว้ได้ที่ประมาณร้อยละ 38
– 45 ในธุรกิจเครื่องแปลงกระแสไฟฟ้ามาตลอดในช่วง 3 ปีที่ผ่านมา (ที่มา: SMA) โดย SMA
ได้รับประกันเครื่องแปลงกระแสไฟฟ้าเป็นเวลา 10 ปี โดยหากเกิดการขัดข้อง ทาง SMA
จะดำเนินการแก้ไขหรือเปลี่ยนเครื่องแปลงกระแสไฟฟ้าให้ภายในระยะเวลาที่รับประกัน
(รายละเอียดที่สำคัญของสัญญามีรายละเอียดตามส่วนที่ 2 ข้อ 5.
ทรัพย์สินที่ใช้ในการประกอบธุรกิจ)

1.  อุปกรณ์อื่นๆ

สำหรับวัสดุอุปกรณ์อื่นๆ เช่น หม้อแปลงไฟฟ้า (Transformer) SPC
ได้ดำเนินการเลือกสรรเป็นอย่างดี โดยในโครงการที่ผ่านมา SPC ได้ใช้หม้อแปลงไฟฟ้าของ บริษัท
เอกรัฐวิศวกรรม จำกัด (มหาชน) ซึ่งเป็นผู้ผลิตและจำหน่ายหม้อแปลงไฟฟ้ามานาน
และเป็นผู้ผลิตหม้อแปลงไฟฟ้ารายแรกที่ได้รับรองมาตรฐาน ผลิตภัณฑ์อุตสาหกรรม มอก.
384-2524แ นอกจากนี้ SPC
ได้มีสายไฟฟ้าคุณภาพดีหลายขนาดเพื่อการใช้งานที่เหมาะสมและสูญเสียปริมาณไฟฟ้าน้อยที่สุด
นอกจากหม้อแปลงไฟฟ้าและสายไฟฟ้าแล้ว ในการเลือกอุปกรณ์อื่นๆ
ที่ใช้ในโรงไฟฟ้าพลังงานแสงอาทิตย์ SPC
จะคำนึงถึงประสิทธิภาพในการใช้งานและความสมเหตุสมผลเป็นสำคัญ

2.  การจัดซื้อจัดจ้าง

เนื่องจาก SPC ต้องมีการจัดซื้อจัดจ้างผู้รับเหมาช่วงอยู่ตลอดเวลา SPC
จึงได้มีการวางระบบการจัดซื้อจัดจ้างผู้รับเหมาช่วงเป็นอย่างดี
โดยมีขั้นตอนในการจัดซื้อจัดจ้างดังต่อไปนี้

ขั้นตอนในการจัดซื้อจัดจ้างผู้รับเหมาช่วง มีรายละเอียดตาม ส่วนที่ 1 ข้อ 9
นโยบายหรือแนวโน้มการทำรายการระหว่างกันในอนาคต

1.  ธุรกิจบริการด้านการปฏิบัติการ การบำรุงรักษา
    และการประมวลผลโรงไฟฟ้าพลังงานแสงอาทิตย์ (Operation, Maintenance and
    Monitoring หรือ OMM)

ปัจจุบัน บริษัทฯ ให้บริการ OMM แก่บริษัทในเครือเท่านั้น และมีแผนที่จะให้บริการ OMM
แก่บริษัทภายนอกในอนาคตโดยลักษณะการประกอบธุรกิจ OMM มีดังต่อไปนี้

1.  ลักษณะผลิตภัณฑ์และการให้บริการ

ณ ปัจจุบัน บริษัทฯ ให้บริการบริหารด้านการปฏิบัติการ การบำรุงรักษา
และประมวลผลโรงไฟฟ้าพลังงานแสงอาทิตย์ ผ่าน SPC
ซึ่งเป็นบริษัทย่อยของบริษัทฯโดยทีมงานผู้เชี่ยวชาญของ SPC จะเป็นผู้ดูแลการติดตั้งระบบ
ซึ่งจะช่วยให้สามารถควบคุมคุณภาพของงานบริการและบำรุงรักษาได้อย่างมีประสิทธิภาพ โดยปัจจุบัน
SPC ให้บริการ OMM แก่โรงไฟฟ้าพลังงานแสงอาทิตย์ที่กลุ่มบริษัทฯ เข้าถือหุ้นเอง
รายละเอียดธุรกิจบริการด้านการปฏิบัติการ การบำรุงรักษา
และการประมวลผลโรงไฟฟ้าพลังงานแสงอาทิตย์มีดังต่อไปนี้

1.  บริการด้านปฏิบัติการ (Operation)

SPC ให้จะบริการด้านการดำเนินงานและบริการสนับสนุนโรงไฟฟ้าพลังงานแสงอาทิตย์
โดยให้บริการประสานงานกับ กฟภ. เกี่ยวกับการเชื่อมต่อเข้าสู่ระบบไฟฟ้าในแต่ละวัน
ดูแลความเรียบร้อยของโรงไฟฟ้าพลังงานแสงอาทิตย์รายวัน
และจัดทำรายงานเพื่อสรุปผลการปฏิบัติการในแต่ละวัน
เพื่อให้การดูแลภาพรวมของการดำเนินงานในแต่ละวันของโรงไฟฟ้าพลังงานแสงอาทิตย์เป็นไปอย่างมีประสิทธิภาพ
และเพื่อให้ลูกค้ามั่นใจว่าจะสามารถได้ผลผลิตพลังงานไฟฟ้าที่สูงที่สุดตามกำลังการผลิตของแต่ละโรงไฟฟ้าพลังงานแสงอาทิตย์
โดยกลุ่มบริษัทฯ จะให้บริการดูแลตรวจสอบตลอด 24 ชั่วโมง ในทุกๆ โรงไฟฟ้าที่ให้บริการ

2.  บริการด้านการบำรุงรักษา (Maintenance)

SPC ให้บริการบำรุงรักษาโรงไฟฟ้าพลังงานแสงอาทิตย์
ทั้งที่เป็นการป้องกันความเสียหายที่อาจเกิดกับโรงไฟฟ้าพลังงานแสงอาทิตย์ เช่น
การทำความสะอาดแผงพลังงานแสงอาทิตย์ การตัดหญ้า
การดูแลรักษาพื้นที่โดยรอบของโรงไฟฟ้าพลังงานแสงอาทิตย์ เป็นต้น
และการแก้ไขปัญหาที่เกิดขึ้นในโรงไฟฟ้าพลังงานแสงอาทิตย์ เช่น การซ่อมแซมอุปกรณ์ที่สึกหรอ
หรือเสียหาย
เพื่อให้โรงไฟฟ้าพลังงานแสงอาทิตย์สามารถดำเนินการเชิงพาณิชย์ได้อย่างราบรื่นและสามารถผลิตกระแสไฟฟ้าได้ในปริมาณสูงสุด

3.  บริการประมวลผล (Monitoring)

SPC มีการตรวจสอบดูแลโครงการผ่านระบบ SCADA (Supervisory Control And Data
Acquisition) ซึ่งเป็นระบบที่ใช้ในการควบคุมดูแลจากระยะไกล ทำให้ SPC
สามารถควบคุมดูแลโรงไฟฟ้าพลังงานแสงอาทิตย์
และรับทราบถึงปัญหาที่เกิดขึ้นกับอุปกรณ์ได้อย่างทันท่วงที ทำให้สามารถแก้ไขปัญหาได้อย่างครบถ้วน
และถูกต้องภายในระยะอันสั้น

นอกจากนี้ SPC ยังได้มีการเก็บบันทึกสภาพภูมิอากาศในแต่ละวัน
และจัดทำเป็นรายงานรายวันเพื่อรายงานลักษณะสภาพอากาศและปริมาณกระแสไฟฟ้าที่สามารถผลิตได้ในแต่ละวัน

4.  โครงสร้างรายได้ของธุรกิจ OMM

    รายได้จากธุรกิจ OMM ของ SPC ซึ่งเป็นรายได้ที่ได้รับจากบริษัทในกลุ่ม ในปี 2553 – 2555
    มีดังต่อไปนี้

+--------------------------+------------+---+------------+---------------+
|                          |            | ห |            |               |
|                          |            | น |            |               |
|                          |            | ่ว |            |               |
|                          |            | ย |            |               |
|                          |            | : |            |               |
|                          |            | ล |            |               |
|                          |            | ้า |            |               |
|                          |            | น |            |               |
|                          |            | บ |            |               |
|                          |            | า |            |               |
|                          |            | ท |            |               |
+==========================+============+===+============+===============+
| รายได้                    | รอบป       |   | รอบป       | รอบปีบัญชีสิ้นสุด   |
|                          | ีบัญชีสิ้นสุดวันที่ |   | ีบัญชีสิ้นสุดวันที่ |               |
|                          | 31 ธ.ค.    |   | 31 ธ.ค.    | วันที่ 31 ธ.ค.   |
|                          | 2553       |   | 2554       | 2555          |
+--------------------------+------------+---+------------+---------------+
| รายได้จากธุรกิจ OMM         | -5.9       |   | 27.9       | 69.8          |
+--------------------------+------------+---+------------+---------------+

2.  การตลาดและการแข่งขัน

    1.  กลยุทธ์การแข่งขัน

ณ ปัจจุบัน บริษัทฯ ให้บริการ OMM แก่บริษัทภายในกลุ่มเท่านั้น อย่างไรก็ดี บริษัทฯ
มีแผนที่จะให้บริการ OMM แก่บริษัทภายนอกด้วย โดยมีกลยุทธ์การแข่งขันดังต่อไปนี้

1.  SPC เน้นความเป็นผู้นำในด้านการให้บริการ OMM โดยเป็นผู้ให้บริการ OMM รายแรกๆ
    ในอุตสาหกรรม ทำให้มีความรู้ความเข้าใจในอุตสาหกรรมเป็นอย่างดี
    และสามารถให้บริการได้อย่างมีประสิทธิภาพและตรงความต้องการของลูกค้า

2.  SPC เน้นความถูกต้องรวดเร็วของข้อมูล
    โดยใช้เทคโนโลยีเข้าช่วยในการจัดเก็บข้อมูลและส่งข้อมูลเหล่านั้นตรงถึงมือผู้ดูแลระบบและลูกค้าได้ทุกที่และทุกเวลา

    1.  กลุ่มลูกค้าเป้าหมาย

เนื่องจากปัจจุบัน SPC เป็นผู้ให้บริการ OMM แก่โครงการโรงไฟฟ้าพลังงานแสงอาทิตย์ของ SPC
ที่เปิดดำเนินการเชิงพาณิชย์แล้วทั้งหมด รวมถึงโครงการที่จะเปิดดำเนินการในอนาคตอีกด้วย ดังนั้น
ลูกค้าปัจจุบันจึงเป็นบริษัทย่อยของ SPC เท่านั้น

2.  ช่องทางการจัดจำหน่าย

ปัจจุบัน SPC เป็นผู้ให้บริการ OMM แก่บริษัทย่อยของ SPC ที่เปิดดำเนินการเชิงพาณิชย์แล้วทั้งหมด
อย่างไรก็ดี SPC จะเป็นผู้ให้บริการ OMM แก่บริษัทย่อยของ SPC และ SPA ที่เหลือทั้ง 27
บริษัทที่ยังมิได้มีการเปิดดำเนินการเชิงพาณิชย์ทั้งหมด

1.  การจัดหาผลิตภัณฑ์

1.  การจัดหาแรงงาน

เนื่องจากการให้บริการปฏิบัติงานมีการใช้แรงงานไม่สม่ำเสมอ และโรงไฟฟ้าพลังงานแสงอาทิตย์ที่
SPC ดำเนินการอยู่นั้น มีการกระจายตัวไปตามจังหวัดต่างๆ ดังนั้น SPC
จึงไม่จ้างแรงงานประจำเนื่องจากจะทำให้บริษัทฯ
มีค่าใช้จ่ายเกินความจำเป็นทั้งในช่วงที่ไม่มีความจำเป็นต้องใช้แรงงาน SPC
จึงได้มีการจัดจ้างแรงงานจากในพื้นที่ที่โรงไฟฟ้าพลังงานแสงอาทิตย์แต่ละโครงการตั้งอยู่เป็นครั้งคราวตามความจำเป็น

อย่างไรก็ดี SPC
มีการจัดจ้างวิศวกรในส่วนของการปฏิบัติการให้อยู่ประจำที่โรงไฟฟ้าพลังงานแสงอาทิตย์เพื่อประสานงานกับ
กฟภ. ในการดำเนินการตามปกติ และดูแลความเรียบร้อยของโครงการ โดยจะมีจำนวนประมาณ 2
– 3 คนต่อโรงไฟฟ้าพลังงานแสงอาทิตย์

2.  การจัดหาอุปกรณ์และอะไหล่สำหรับการบำรุงรักษา

ในการบำรุงรักษาโรงไฟฟ้าพลังงานแสงอาทิตย์จะต้องมีการซ่อมแซมหรือเปลี่ยนอุปกรณ์ที่สึกหรอซึ่งไม่สามารถใช้งานได้
โดย SPC จะมีช่างผู้เชี่ยวชาญเข้าไปเปลี่ยนอุปกรณ์
และมีการสำรองอุปกรณ์แบบเดียวกับที่ใช้ในโรงไฟฟ้าพลังงานแสงอาทิตย์เพื่อให้มั่นใจได้ว่าประสิทธิภาพในการผลิตไฟฟ้าของโรงไฟฟ้าพลังงานแสงอาทิตย์จะไม่เปลี่ยนไปจากเดิมอย่างมีนัยสำคัญ

ทั้งนี้การให้บริการ OMM แก่โครงการโรงไฟฟ้าพลังงานแสงอาทิตย์ของ SPC และ SPA ทั้ง 36
โครงการนั้น SPC จะเป็นผู้รับผิดชอบการสำรองแผงพลังงานแสงอาทิตย์สำหรับเป็นอะไหล่
และให้โครงการเป็นผู้รับผิดชอบการสำรอง Inverter และอุปกรณ์อื่นๆ ไว้เป็นอะไหล่

3.  ซอฟท์แวร์สำหรับการควบคุมดูแลโรงไฟฟ้าพลังงานแสงอาทิตย์

  SPC ได้ใช้ Software ระบบ SCADA ซึ่งเป็นระบบตรวจสอบและวิเคราะห์ข้อมูลแบบ
  real-time ใช้ในการตรวจสอบสถานะ
  ตลอดจนถึงควบคุมการทำงานของโรงไฟฟ้าพลังงานแสงอาทิตย์ โดยระบบ SCADA
  ที่ใช้อยู่นั้นเป็นของ Genesis 32 โดยมีเหตุผลสนับสนุนดังต่อไปนี้

-   Genesis 32 เป็นซอฟท์แวร์ที่ได้รับการยอมรับแล้วว่าเป็นซอฟท์แวร์ที่ใช้งานง่าย
    จึงช่วยลดความผิดพลาดจากการใช้งานได้เป็นอย่างมาก

-   Iconics, Inc. ซึ่งเป็นบริษัทผู้พัฒนาระบบ มีการพัฒนาตัวซอฟท์แวร์อยู่ตลอดเวลา
    ทำให้มั่นใจได้ว่า Genesis 32 นั้นจะสามารถทำงานได้ดียิ่งขึ้นไปเรื่อยๆ ทั้งนี้ Iconics,
    Inc. ยังเป็นพันธมิตรทางการค้ากับ Microsoft Corporation อีกด้วย
    จึงทำให้การใช้งานนั้นง่ายและสะดวก

-   Genesis 32
    เปิดให้ผู้ใช้สามารถปรับแต่งการใช้งานให้เหมาะสมได้โดยใช้ภาษาทางคอมพิวเตอร์คือ VB
    Script Java Script และ Visual Basic for Application (VBA)
    จึงมีความยืดหยุ่นในการใช้งานสูง

-   Genesis 32 มีทีมงานที่ให้ความช่วยเหลือในประเทศไทย โดยมี บริษัท อีดีเอ
    อินเตอร์เนชั่นแนล จำกัด (http://www.eda.co.th/)
    เป็นผู้ให้บริการในการสนับสนุนการใช้ซอฟท์แวร์

    1.  สภาวะการแข่งขันในอุตสาหกรรมของธุรกิจโรงไฟฟ้าพลังงานแสงอาทิตย์

        1.  ผู้มีส่วนเกี่ยวข้องในอุตสาหกรรมธุรกิจโรงไฟฟ้า

อุตสาหกรรมธุรกิจโรงไฟฟ้ารวมถึงการจัดหาไฟฟ้า
มีส่วนที่เกี่ยวข้องกับการไฟฟ้าฝ่ายผลิตแห่งประเทศไทย (EGAT หรือ กฟผ.) แบ่งเป็น 3 ส่วนใหญ่
คือ

1. ส่วนการผลิต จะมีการแบ่งประเภทของผู้จัดหาไฟฟ้าเป็นจำนวน 6 กลุ่ม ได้แก่

  1. การไฟฟ้าฝ่ายผลิตแห่งประเทศไทย

  2. ผู้ผลิตไฟฟ้าเอกชนรายใหญ่หรือ Independent Power Producer (IPP)

  3. ผู้ผลิตไฟฟ้าเอกชนรายเล็ก หรือ Small Power Producer (SPP)

  4. ผู้ผลิตไฟฟ้าเอกชนรายเล็กมากหรือ Very Small Power Producer (VSPP)

  5. ผู้ผลิตอื่นๆ ซึ่งรวมถึงการผลิตโดยส่วนราชการบางแห่ง เช่น
  กรมพัฒนาพลังงานทดแทนและอนุรักษ์พลังงาน

  6. ไฟฟ้านำเข้าจากต่างประเทศ

2. ส่วนการจัดจำหน่าย สามารถแบ่งได้ 3 กลุ่ม ได้แก่

  1. การไฟฟ้าฝ่ายผลิตแห่งประเทศไทย (กฟผ.)

  2. การไฟฟ้านครหลวง (กฟน.) และ การไฟฟ้าส่วนภูมิภาค (กฟภ.)

  3. ผู้ผลิตไฟฟ้ารายเล็ก ประกอบด้วยผู้ผลิตไฟฟ้า VSPP และผู้ผลิตอื่นๆ

3. ส่วนผู้บริโภค ประกอบด้วย ผู้ใช้ไฟฟ้าประเภทต่างๆ ภาคธุรกิจ ภาคอุตสาหกรรม เป็นต้น

โครงสร้างการผลิตและจำหน่ายไฟฟ้า

ที่มา : สำนักนโยบายและแผนพลังงาน กระทรวงพลังงาน http://www.eppo.go.th

2.  ความต้องการใช้ไฟฟ้าในประเทศไทย

ประเทศไทยมีการใช้พลังงานไฟฟ้าสูงขึ้นในทุกๆ ปี โดยในเดือนเมษายนปี 2555
มีการใช้พลังงานสูงสุดถึง 8,382 MW ต่อเดือน โดยความต้องการใช้ไฟฟ้าที่เพิ่มสูงขึ้น
มีแนวโน้มในลักษณะเดียวกับการเพิ่มขึ้นของผลิตภัณฑ์มวลรวมในประเทศ ทั้งนี้
เนื่องจากความต้องการใช้ไฟฟ้าในประเทศไทยส่วนใหญ่ มาจากภาคอุตสาหกรรม

  ----------------------------------------------------- -----------------
  [] ความต้องการใช้พลังงานไฟฟ้า                             

  ----------------------------------------------------- -----------------

+-----------------------------------------------------------------------+
| ที่มา : การไฟฟ้านครหลวง http://www.mea.or.th                             |
+-----------------------------------------------------------------------+

ผลิตภัณฑ์มวลรวมในประเทศ (GDP)

[]

ที่มา http://www.nesdb.go.th

ความต้องการใช้ไฟฟ้าแบ่งตามกลุ่มผู้ใช้ไฟฟ้า

[]

ที่มา : การไฟฟ้านครหลวง http://www.mea.or.th

3.  แนวโน้มอุตสาหกรรมผลิตไฟฟ้า และระบบไฟฟ้าในประเทศไทย

จากแนวโน้มความต้องการใช้ไฟฟ้าที่สูงมากขึ้นทุกปี สำนักนโยบายและแผนพลังงาน
กระทรวงพลังงาน จึงได้มีการปรับปรุงแผนพัฒนากำลังการผลิตไฟฟ้าของประเทศไทย พ.ศ. 2553
– 2573 (“PDP 2010”) เพื่อวางแผนการจัดหาไฟฟ้าให้เพียงพอต่อความต้องการในอนาคต โดย
PDP 2010 ได้คาดการณ์ปริมาณความต้องการใช้ไฟฟ้าในประเทศไทย โดยมีรายละเอียดดังต่อไปนี้

คาดการณ์ปริมาณความต้องการใช้ไฟฟ้าจาก PDP 2010

[]

ที่มา : แผนพัฒนากำลังการผลิตไฟฟ้าของประเทศ พ.ศ. 2553 – 2573 (PDP 2010)
กระทรวงพลังงาน

การคาดการณ์ปริมาณความต้องการใช้ไฟฟ้าดังกล่าว
มีอัตราการเจริญเติบโตของความต้องการใช้ไฟฟ้าเฉลี่ยร้อยละ 4.2 ต่อปี
จึงต้องมีการเพิ่มระดับการผลิตไฟฟ้าให้เพียงพอต่อความต้องการที่เพิ่มมากขึ้น โดยใน PDP 2010
ได้รวมไปถึงแผนการพัฒนาระบบการผลิตไฟฟ้าในช่วง พ.ศ. 2553 – 2573 ซึ่งใช้เงินลงทุนสูงถึง
4,218,785 ล้านบาท โดยแบ่งเป็นด้านกิจการผลิตไฟฟ้า และกิจการระบบส่งไฟฟ้าได้ดังนี้

  ----------------- ----------------- ----------------- -----------------
                                                        หน่วย: ล้านบาท

  ปี                 กิจการผลิตไฟฟ้า      กิจการระบบส่งไฟฟ้า   รวม

  2553 – 2563       1,690,908         328,209           2,019,117

  2564 – 2573       1,778,618         421,050           2,199,668

  รวมทั้งสิ้น           3,469,526         749,259           4,218,785
  ----------------- ----------------- ----------------- -----------------

ที่มา : แผนพัฒนากำลังการผลิตไฟฟ้าของประเทศ พ.ศ. 2553 – 2573 (PDP 2010)
กระทรวงพลังงาน

4.  การผลิตไฟฟ้าจากพลังงานทดแทน

พลังงานที่เราใช้อยู่ในปัจจุบัน อาจแบ่งออกได้เป็น 2 ประเภทใหญ่ๆ คือ พลังงานสิ้นเปลือง
และพลังงานหมุนเวียน โดยพลังงานสิ้นเปลือง คือ พลังงานที่ใช้แล้วหมดไป ซึ่งรวมถึงถ่านหิน
หินน้ำมัน ทรายน้ำมัน น้ำมันดิบ น้ำมันเชื้อเพลิง และก๊าซธรรมชาติ ส่วนพลังงานหมุนเวียนคือ
พลังงานที่ใช้แล้วสามารถหมุนเวียนมาใช้ได้อีก ซึ่งหมายความรวมถึง พลังงานที่ได้จากชีวมวล น้ำ
แสงอาทิตย์ ลม และคลื่น ซึ่งการผลิตไฟฟ้าในปัจจุบัน มีการพึ่งพิงพลังงานสิ้นเปลือง
โดยเฉพาะพลังงานจากเชื้อเพลิงประเภทน้ำมันดิบและก๊าซธรรมชาติเป็นจำนวนมาก
และเพื่อเป็นการลดการพึ่งพิงเชื้อเพลิงดังกล่าว PDP 2010
จึงได้มีการเพิ่มการผลิตไฟฟ้าจากเชื้อเพลิงชนิดอื่นเพื่อลดการพึ่งพิงน้ำมันดิบและก๊าซธรรมชาติ

ในช่วงที่ผ่านมา
ทั้งภาครัฐและฝ่ายงานที่เกี่ยวข้องได้ให้ความสำคัญกับการพัฒนาพลังงานทดแทนอย่างจริงจังมากขึ้น
โดยเฉพาะพลังงานหมุนเวียน เนื่องจากเป็นพลังงานที่สะอาดและสามารถนำมาใช้ได้อย่างต่อเนื่อง
อีกทั้งวัตถุดิบในการผลิตไฟฟ้ามีต้นทุนต่ำ หรือไม่มีเลย

5.  การผลิตไฟฟ้าจากพลังงานหมุนเวียนในระบบ

เพื่อเป็นการสนับสนุนการพัฒนาการผลิตไฟฟ้าจากพลังงานหมุนเวียน
คณะกรรมการนโยบายพลังงานแห่งชาติได้ออกมาตราการส่งเสริมการพัฒนาการผลิตไฟฟ้าจากพลังงานหมุนเวียน
โดยได้ให้ส่วนเพิ่มราคารับซื้อไฟฟ้า (Adder) สำหรับไฟฟ้าที่ผลิตจากพลังงานหมุนเวียน
เพื่อส่งเสริมให้ภาคเอกชนเข้ามาพัฒนาระบบการผลิตไฟฟ้าจากพลังงานหมุนเวียนมากขึ้น โดย
Adder อาจมากน้อยแตกต่างกันไปตามประเภทของแหล่งพลังงาน

นอกจากนี้ ตาม PDP 2010 ฉบับปรับปรุงครั้งที่ 3 เดือนมิถุนายน 2555
ได้มีแผนในการผลิตไฟฟ้าจากพลังงานหมุนเวียนมากขึ้น โดยมีข้อมูลดังต่อไปนี้

[]

[]

ที่มา :
http://www.eppo.go.th/power/PDP2010-r3/PDP2010-Rev3-Cab19Jun2012-T.pdf

6.  การผลิตไฟฟ้าพลังงานแสงอาทิตย์และเทคโนโลยีที่ใช้ในปัจจุบัน

การผลิตไฟฟ้าพลังงานแสงอาทิตย์ได้รับความสนใจอย่างมากในประเทศไทยในช่วง 2-3 ปีที่ผ่านมา
ด้วยแรงผลักดันจากนโยบายภาครัฐในการสร้างความมั่นคงด้านการจัดหาพลังงานตามแผน PDP
2010
ที่มุ่งเน้นการลดการพึ่งพิงเชื้อเพลิงฟอสซิลและการให้การสนับสนุนการผลิตไฟฟ้าจากพลังงานหมุนเวียนมากขึ้น
ซึ่งในปัจจุบันได้มีภาคเอกชนที่สนองตอบต่อนโยบายและเข้ามามีส่วนร่วมในการผลิตไฟฟ้าจากพลังงานหมุนเวียน
โดยเฉพาะอย่างยิ่งพลังงานแสงอาทิตย์มากขึ้น จากข้อมูลล่าสุด ณ เดือนมีนาคม 2556 พบว่า
ปัจจุบันมีผู้ประกอบการยื่นขอผลิตไฟฟ้าจากพลังงานแสงอาทิตย์กับกระทรวงพลังงาน 600 ราย
กำลังผลิตรวม 4,000 เมกะวัตต์ ซึ่งในจำนวนนี้ได้มีการทำสัญญาการขายไฟฟ้ากับการไฟฟ้าภูมิภาค
(กฟภ.) การไฟฟ้านครหลวง (กฟน.) และการไฟฟ้าฝ่ายผลิตแห่งประเทศไทย (กฟผ.) ประมาณ
2,000 เมกะวัตต์ ในขณะที่มีปริมาณจำหน่ายเข้าสู่ระบบแล้ว ณ ปัจจุบันที่ 55 เมกะวัตต์
เมื่อรวมกับปริมาณไฟฟ้าที่กำลังจะเสนอขายเข้าระบบในระยะอันใกล้นี้คาดว่า ภายในปี 2555
จะมีปริมาณไฟฟ้าเข้าระบบทั้งสิ้นประมาณ 1,000 เมกะวัตต์
(จากข้อมูลของสำนักงานนโยบายและแผนพลังงาน กระทรวงพลังงาน
โดยพิจารณาจากผู้ผลิตไฟฟ้าขนาดเล็ก (SPP) และขนาดเล็กมาก (VSPP)
ที่ได้ลงนามในสัญญาซื้อขายไฟฟ้าและมีการกำหนดวันเริ่มต้นจ่ายไฟฟ้าเข้าระบบ ตั้งแต่เดือนกรกฎาคม
2554 ถึงเดือนธันวาคม 2555) ซึ่งเกินเป้าหมายตามแผนอนุรักษ์พลังงาน 15 ปี ซึ่งอยู่ที่ 500
เมกะวัตต์ภายในปี 2565 ไปมาก

เทคโนโลยีการผลิตไฟฟ้าจากแสงอาทิตย์ในปัจจุบัน สามารถจำแนกได้เป็น 2 ประเภท คือ

1)  การผลิตไฟฟ้าด้วยระบบรวมแสงอาทิตย์ (Solar Thermal)
    ซึ่งมีแนวคิดหลักในการรวมแสงไว้ที่วัตถุรับแสงโดยใช้กระจกสะท้อนแสงและส่งไปยังตัวรับแสง
    ซึ่งจะทำให้เกิดการเปลี่ยนแปลงเป็นพลังงานความร้อนและถ่ายเทความร้อนต่อให้กับของเหลวเพื่อให้เกิดเป็นไอน้ำไปขับเคลื่อนกังหันไอน้ำเพื่อผลิตไฟฟ้า
    โดยเทคโนโลยีดังกล่าวสามารถแบ่งเป็น 3 ระบบ คือ ระบบ Parabolic Troughs ระบบ
    Central Receivers และระบบ Parabolic Dishes

2)  การผลิตไฟฟ้าด้วยแผงพลังงานแสงอาทิตย์ (Photovoltaic)
    ซึ่งผลิตจากสารกึ่งตัวนำที่ใช้เป็นอุปกรณ์หลักสำหรับเปลี่ยนพลังงานแสงให้เป็นพลังงานไฟฟ้า
    การผลิตไฟฟ้าวิธีนี้สามารถทำได้ 2 ระบบคือระบบ Stand-alone
    คือจะมีการเก็บไฟฟ้ากระแสตรงที่ผลิตได้จากแสงอาทิตย์ในเวลากลางวันเพื่อไปใช้ในเวลากลางคืนด้วยการนำไปเพิ่มประจุของชุดแบตเตอรี่
    หลังจากนั้นจึงจะนำไฟฟ้าไปใช้งานตามต้องการโดยจะใช้เป็นกระแสตรง (DC)
    หรืออาจจะแปลงให้เป็นไฟฟ้ากระแสสลับ (AC) ก็ได้และระบบที่สองคือระบบ Utility Grid
    โดยจะนำไฟฟ้ากระแสตรงที่ผลิตได้จากแผงพลังงานแสงอาทิตย์มาแปลงให้เป็นกระแสสลับและจำหน่ายเข้าสู่ระบบส่งไฟฟ้าของการไฟฟ้าทันที
    โดยจะไม่มีการเก็บไฟฟ้าในแบตเตอรี่แต่อย่างใด

  การวิเคราะห์ธุรกิจการผลิตไฟฟ้าพลังงานแสงอาทิตย์

  []

  ที่มา :
  http://www.eppo.go.th/power/PDP2010-r3/PDP2010-Rev3-Cab19Jun2012-T.pdf

จากข้อมูลของบริษัท ศูนย์วิจัยกสิกรไทย จำกัด
อุตสาหกรรมเติบโตอย่างต่อเนื่องตามความต้องการใช้ไฟฟ้าในประเทศ
เนื่องจากไฟฟ้าเป็นปัจจัยหลักในการขับเคลื่อนเศรษฐกิจ
ดังจะเห็นได้จากการปรับตัวสูงขึ้นอย่างต่อเนื่องของความต้องการใช้ไฟฟ้านับตั้งแต่ปี 2551
เป็นต้นมา (ดังรูป) โดยในปี 2555 ความต้องการใช้ไฟฟ้ามีระดับสูงสุดถึง 26,121 เมกะวัตต์
ทั้งนี้ โดยปกติแล้ว
ระดับความต้องการใช้ไฟฟ้าจะแปรผันตามกับการขยายตัวทางเศรษฐกิจอยู่ประมาณ 1.3-2.0 เท่า
ดังนั้นหากเศรษฐกิจไทยเติบโตประมาณร้อยละ 5 ต่อปี หมายความว่า
ความต้องการใช้ไฟฟ้าก็น่าจะขยายตัวร้อยละ 6.5-10 ต่อปีโดยเฉลี่ย

กลุ่มลูกค้าและแหล่งรายได้หลักของธุรกิจคือการไฟฟ้าทั้งสามฝ่าย ซึ่งก็คือ การไฟฟ้าฝ่ายผลิต
(กฟผ.) การไฟฟ้านครหลวง (กฟน.) และการไฟฟ้าส่วนภูมิภาค (กฟภ.)
โดยรายได้ที่ผู้ประกอบธุรกิจหรือผู้ขายได้รับจะเป็นไปตามระเบียบการรับซื้อ
ซึ่งกำหนดโดยกฟผ.ในกรณีที่ผู้ขายไฟฟ้ามีปริมาณการจำหน่ายไฟฟ้าไม่เกิน 90 เมกะวัตต์
จะได้รับอัตราค่าไฟฟ้าสำหรับผู้ผลิตไฟฟ้ารายเล็ก (SPP, Non-Firm)
และในกรณีที่ผู้ขายไฟฟ้ามีปริมาณการจำหน่ายไฟฟ้าไม่เกิน 10 เมกะวัตต์
ก็จะได้รับอัตราค่าไฟฟ้าสำหรับผู้ผลิตไฟฟ้าขนาดเล็กมาก (VSPP) ซึ่งโดยเฉลี่ยแล้วผู้ขายไฟฟ้าทั้ง 2
ประเภท จะได้รับอัตราค่าไฟฟ้าเป็น 2 ส่วน
โดยส่วนแรกจะเป็นอัตราค่าพลังงานไฟฟ้าซึ่งจะอยู่ที่ประมาณ 5 บาทต่อหน่วย
ซึ่งจะมีวิธีคำนวณที่แตกต่างไปตามประเภทของผู้ขายไฟฟ้า
และส่วนที่สองจะเป็นส่วนเพิ่มราคารับซื้อไฟฟ้า (Adder)
ซึ่งเป็นอัตราที่เท่ากันสำหรับผู้ผลิตไฟฟ้าทั้งสองประเภท โดยผู้ประกอบการที่ดำเนินธุรกิจอยู่แล้ว
หรืออยู่ระหว่างการลงทุนก่อสร้างโรงไฟฟ้าอยู่ในปัจจุบัน ส่วนใหญ่ได้รับAdder ในอัตรา 6.5-8.0
บาทต่อหน่วยเป็นเวลา 10 ปี ทั้งนี้
ผู้ขายไฟฟ้าจะต้องทำเรื่องเสนอและได้รับการตอบรับการขายไฟฟ้าจากการไฟฟ้าที่เกี่ยวข้องก่อนจึงจะสามารถทำการขายไฟฟ้าได้

จำนวนผู้แข่งขันในปัจจุบันมีจำนวนน้อย เนื่องจากผู้ประกอบธุรกิจที่จะเข้ามาลงทุนในตลาดได้
ต้องมีคุณสมบัติตามที่หน่วยงานการไฟฟ้าและกระทรวงพลังงานได้กำหนดไว้
และจะต้องมีการพิจารณาข้อมูลในเชิงเทคนิคเพื่ออนุมัติการเข้าทำสัญญากับหน่วยงานการไฟฟ้าที่เกี่ยวข้อง
ประกอบกับการดำเนินธุรกิจดังกล่าว ต้องใช้เงินลงทุนเป็นจำนวนเงินที่สูง
ส่งผลให้การแข่งขันของตลาดไฟฟ้าพลังงานแสงอาทิตย์ในปัจจุบันไม่รุนแรงมากนัก

ต้นทุนการก่อสร้างโรงไฟฟ้าพลังงานแสงอาทิตย์ยังอยู่ในระดับสูงแต่ยังอยู่ในระดับที่ลงทุนได้
ข้อมูลจากกระทรวงพลังงานระบุว่า
ต้นทุนการสร้างโรงไฟฟ้าพลังงานแสงอาทิตย์ในปัจจุบันใช้เงินทุนประมาณ 110 - 125 ล้านบาทต่อ
1 เมกะวัตต์ ถือว่าเป็นการลงทุนที่ค่อนข้างสูงเมื่อเปรียบเทียบกับโรงงานไฟฟ้าพลังงานฟอสซิล
เนื่องจากธรรมชาติของพลังงานแสงอาทิตย์มีความไม่สม่ำเสมอในการผลิตไฟฟ้าเมื่อเปรียบเทียบกับพลังงานประเภทอื่นๆที่มีความเสถียรในการผลิตมากกว่า
แต่หากพิจารณาถึงวัตถุดิบในการผลิตไฟฟ้า คือ แสงอาทิตย์ที่มีอยู่อย่างไม่จำกัด
โดยไม่ต้องจัดหาวัตถุดิบเชื้อเพลิง ระดับต้นทุนผันแปรที่ต่ำ (0.5-0.8 บาทต่อหน่วย)
และผลประโยชน์ที่ผู้ประกอบธุรกิจได้รับจากภาครัฐ เช่น การรับซื้อไฟฟ้าในอัตราที่จูงใจ
เงินกู้ดอกเบี้ยต่ำ และสิทธิประโยชน์ทางภาษีจากคณะกรรมการส่งเสริมการลงทุน ดังนั้น
การลงทุนในธุรกิจโรงไฟฟ้าพลังงานแสงอาทิตย์อยู่ในระดับที่คุ้มค่าต่อการดำเนินการเชิงพาณิชย์ได้
นอกจากนี้
ด้วยนโยบายที่ภาครัฐอยู่ในระหว่างการพิจารณาปรับเพิ่มเป้าหมายการผลิตไฟฟ้าจากพลังงานทดแทน
สืบเนื่องจากแนวโน้มการขาดแคลนเชื้อเพลิงฟอสซิลและภัยพิบัตินิวเคลียร์ในประเทศญี่ปุ่นที่ส่งผลต่อการพิจารณาถึงความเหมาะสมในการสร้างโรงไฟฟ้าพลังงานนิวเคลียร์ในประเทศไทย
ปัจจัยดังกล่าวจะเป็นส่วนช่วยสนับสนุนให้ผู้ประกอบการเข้ามาในตลาดผลิตไฟฟ้าพลังงานแสงอาทิตย์นี้ได้ในอนาคต

ในอนาคต ต้นทุนการก่อสร้างโรงไฟฟ้าพลังงานแสงอาทิตย์อาจจะต่ำลงได้อีก
ส่งผลให้ธุรกิจพัฒนาโรงไฟฟ้าพลังงานแสงอาทิตย์มีความน่าสนใจยิ่งขึ้น
ด้วยความเจริญก้าวหน้าทางเทคโนโลยีในระยะข้างหน้าจะมีส่วนช่วยให้ราคาของระบบผลิตพลังงานไฟฟ้าจากแสงอาทิตย์ถูกลง
เช่น สัดส่วนต้นทุนของแผงพลังงานแสงอาทิตย์ปัจจุบันคิดเป็นร้อยละ 35-56
ของการลงทุนในโรงไฟฟ้าพลังงานแสงอาทิตย์ทั้งหมด
ซึ่งในอนาคตต้นทุนแผงพลังงานแสงอาทิตย์มีแนวโน้มที่จะลดลงอย่างต่อเนื่อง
ซึ่งจะส่งผลให้ต้นทุนการก่อสร้างโรงไฟฟ้าพลังงานแสงอาทิตย์ลดลงไปอย่างมีนัยสำคัญ

อย่างไรก็ดี
ความท้าทายทางธุรกิจก็ยังคงมีอยู่จากลักษณะของโครงสร้างตลาดและแนวโน้มสภาพการแข่งขันในอนาคต
แม้ว่าการผลิตไฟฟ้าพลังงานแสงอาทิตย์จะมีหลายปัจจัยดึงดูดต่อการประกอบธุรกิจเป็นอย่างมากเนื่องจากไฟฟ้า
เป็นสิ่งจำเป็นสำหรับการเติบโตทางเศรษฐกิจของประเทศและในอนาคตความต้องการใช้ไฟฟ้าจะยิ่งเพิ่มสูงขึ้น
แต่เมื่อพิจารณาถึงสภาพแวดล้อมของตลาดซึ่งมีผู้ซื้อน้อยราย (กฟผ. กฟภ. และ กฟน.)
และมีภาครัฐเป็นผู้กำหนดกติกาของตลาด (เกณฑ์ในการรับซื้อ ระเบียบข้อบังคับที่เกี่ยวข้อง
ปริมาณและอัตราการรับซื้อ) ซึ่งสามารถตัดสินใจปรับลดส่วนเพิ่มราคารับซื้อไฟฟ้า (Adder)
สำหรับสัญญาซื้อขายไฟฟ้าที่ออกใหม่ ซึ่งเป็นรายได้หลักของผู้ประกอบธุรกิจ
(ปัจจุบันได้มีการปรับลดส่วนเพิ่มราคารับซื้อไฟฟ้าไปแล้วจาก 8.0 บาทต่อหน่วย เป็น 6.50
บาทต่อหน่วย ตั้งแต่เดือน มิถุนายน 2553 เป็นต้นไป
และมีแนวโน้มที่จะปรับลดอัตราค่าซื้อไฟฟ้าลงได้อีกภายหลังที่นโยบายการคำนวณค่าไฟฟ้าจากพลังงานหมุนเวียนมีความชัดเจนมากขึ้น)
ส่งผลให้อำนาจในการต่อรองของผู้ขายลดน้อยลง นอกจากนี้
ภาครัฐยังได้กำหนดเพดานปริมาณการรับซื้อไฟฟ้าจากพลังงานแสงอาทิตย์
โดยกำหนดไว้ในสัญญาซื้อขายไฟฟ้า
ซึ่งจะเป็นข้อจำกัดต่อขนาดของตลาดธุรกิจลงทุนและพัฒนาโรงไฟฟ้าพลังงานแสงอาทิตย์ในอนาคต
แต่หากพิจารณาในด้านการแข่งขันแล้วกลับมีแนวโน้มที่การแข่งขันในการเข้าสู่ธุรกิจนี้จะรุนแรงขึ้น
โดยเฉพาะการแข่งขันเพื่อให้ได้มาซึ่ง PPA ที่มี Adder
เนื่องจากมีผู้สนใจในธุรกิจนี้อยู่เป็นจำนวนมาก
ซึ่งรวมไปถึงต่างชาติที่มีเทคโนโลยีและความสามารถสูงในการจัดการต้นทุนในการผลิตไฟฟ้าจากพลังงานแสงอาทิตย์
(รายละเอียดการรับซื้อไฟฟ้าของ กฟภ. มีรายละเอียดตาม
http://www.pea.co.th/annoucment/contact6.pdf)

1.  ช่องทางการเจริญเติบโตของธุรกิจ EPC และ OMM

แนวโน้มการเจริญเติบโตของธุรกิจโรงไฟฟ้าพลังงานแสงอาทิตย์
แสดงถึงโอกาสในการเจริญเติบโตของธุรกิจ EPC และ OMM เนื่องจากธุรกิจ EPC นั้น
ไม่ใช่ผู้ประกอบธุรกิจ EPC ทั่วไปจะสามารถทำได้
เนื่องจากการออกแบบโรงไฟฟ้าพลังงานแสงอาทิตย์ให้สามารถผลิตไฟฟ้าได้อย่างมีประสิทธิภาพนั้น
จำเป็นจะต้องมีการออกแบบอย่างรอบคอบ มีรายละเอียดปลีกย่อยในการออกแบบสูง นอกจากนี้
ผู้ให้บริการ OMM มักเป็นรายเดียวกับ EPC ด้วย เนื่องจากมีความเกี่ยวเนื่องกันสูง การให้บริการ
OMM จะมีปัญหามากหรือน้อย ขึ้นอยู่กับพื้นฐานการออกแบบของโรงไฟฟ้าพลังงานแสงอาทิตย์
ซึ่งมาจากความสมบูรณ์ของ EPC
ดังนั้นแนวโน้มของธุรกิจโรงไฟฟ้าพลังงานแสงอาทิตย์ที่กำลังเติบโตขึ้น จึงเป็นตัวเสริมให้ธุรกิจ EPC
และ OMM เติบโตขึ้นตามไปด้วย

+-----------------------------------------------------------------------+
| 3.  1.                                                                |
|                                                                       |
|     2.  ธุรกิจเหล็ก                                                      |
+-----------------------------------------------------------------------+

4.2.1 ลักษณะผลิตภัณฑ์และการให้บริการ

1.  แผ่นเหล็กเคลือบขึ้นลอน

บริษัทฯ
ประกอบธุรกิจผลิตและจัดจำหน่ายผลิตภัณฑ์ชิ้นส่วนวัสดุก่อสร้างประเภทแผ่นเหล็กเคลือบขึ้นลอน
(Roll Forming Metal Sheet) ภายใต้เครื่องหมายการค้า RollForm
ซึ่งนำมาใช้เป็นวัสดุมุงหลังคาเป็นส่วนใหญ่ โดยรูปแบบแผ่นเหล็กเคลือบขึ้นลอนที่ บริษัทฯ
ผลิตและจำหน่ายมีดังนี้

+--------+-----------------------+------------------------------------+
| รุ่น     | รูปแบบลอน              | ขนาด (มิลลิเมตร)                     |
+========+=======================+====================================+
| LOCK   | []                    | []                                 |
| RIB    |                       |                                    |
| V-680  |                       |                                    |
| BLH    |                       |                                    |
+--------+-----------------------+------------------------------------+
| SAFE   | []                    | []                                 |
| RIB    |                       |                                    |
|        |                       |                                    |
| S-720  |                       |                                    |
| B,     |                       |                                    |
|        |                       |                                    |
| S-720  |                       |                                    |
| BH     |                       |                                    |
+--------+-----------------------+------------------------------------+
| ECON   | []                    | []                                 |
| RIB    |                       |                                    |
|        |                       |                                    |
| E-760  |                       |                                    |
| B      |                       |                                    |
+--------+-----------------------+------------------------------------+
| ROLL   | []                    | []                                 |
| RIB    |                       |                                    |
|        |                       |                                    |
| V      |                       |                                    |
| -750BL |                       |                                    |
+--------+-----------------------+------------------------------------+

นอกจากแผ่นเหล็กเคลือบขึ้นลอนทั้ง 4 รูปแบบ ซึ่งบริษัทฯ ผลิตได้เองแล้ว บริษัทฯ
ยังสามารถจัดหาแผ่นเหล็กเคลือบขึ้นลอนรูปแบบอื่นๆ
โดยใช้ทั้งวิธีการเช่าเครื่องจักรจากผู้ผลิตรายอื่นนำมาตั้งที่โรงงาน
และการนำแผ่นเหล็กเคลือบไปขึ้นรูปที่โรงงานของผู้ผลิตรายอื่นที่มีการประกอบธุรกิจแบบเดียวกันหลายราย
ซึ่งเป็นพันธมิตรทางธุรกิจของบริษัทฯ อย่างไรก็ตาม บริษัทฯ
มิได้มีการผลิตแผ่นเหล็กเคลือบขึ้นลอนรูปแบบอื่นอย่างสม่ำเสมอ
แต่จะพิจารณาผลิตเมื่อปริมาณการสั่งซื้อของลูกค้าและราคาขายคุ้มค่ากับค่าใช้จ่ายในการจัดหาเครื่องจักรและค่าดำเนินการของบริษัทแผ่นเหล็กเคลือบขึ้นลอน
นอกจากใช้เป็นวัสดุมุงหลังคาแล้วยังสามารถใช้ประกอบเป็นฝาผนัง หรือใช้เป็นส่วนประกอบอื่นๆ
ของตัวอาคารได้ เช่น ฝ้า กันสาด รั้ว บานเกล็ดระบายอากาศ เป็นต้น ซึ่งบริษัทฯ
สามารถผลิตได้หลากหลายขนาดและรูปแบบเพื่อตอบสนองต่อความต้องการของลูกค้า

แผ่นเหล็กเคลือบขึ้นลอนที่เป็นผลิตภัณฑ์ของบริษัทฯ มีคุณสมบัติกันน้ำรั่วซึม
ทนความร้อนเหมาะกับสภาวะอากาศในประเทศไทย สะท้อนแสงและความร้อนได้ดี
ทำให้ภายในตัวอาคารมีอุณหภูมิต่ำกว่าอาคารที่ใช้กระเบื้องหรือวัสดุอื่นมุงหลังคา
อีกทั้งยังใช้ได้ในสภาพแวดล้อมที่มีการกัดกร่อนรุนแรงเนื่องจากมีความต้านทานต่อการกัดกร่อนของสนิม
และยังมีน้ำหนักเบา ใช้โครงสร้างที่รองรับน้อยลง
จึงทำให้ประหยัดค่าโครงสร้างและประหยัดเวลาในการติดตั้ง
รูปทรงของแผ่นเหล็กเคลือบขึ้นลอนนี้สามารถดัดให้โค้งคว่ำหรือหงายได้อย่างอิสระ
ทำให้เกิดการออกแบบที่หลากหลาย เพิ่มความสวยงามให้แก่อาคาร โดยมีอายุการใช้งานยาวนาน
รับประกันสูงสุด 30 ปี ซึ่งยาวนานกว่าแผ่นเหล็กเคลือบสังกะสีธรรมดาถึง 4 เท่า

ชนิดและคุณสมบัติของแผ่นเหล็กเคลือบขึ้นลอน

ลูกค้าของบริษัทฯ สามารถเลือกแผ่นเหล็กเคลือบขึ้นลอนที่ทำจากวัสดุที่ต่างกันได้
โดยวัสดุแต่ละชนิดจะมีความทนทานและการรับประกันที่แตกต่างกัน ซึ่งวัสดุดังกล่าวแบ่งออกได้เป็น 2
ประเภท คือ

-   แผ่นเหล็กชนิดไม่เคลือบสี

  ทำจากแผ่นเหล็กกล้าเคลือบทับด้วยสารผสมระหว่างอลูมิเนียมร้อยละ 55 สังกะสีร้อยละ 43.5
  และซิลิคอนร้อยละ 1.5 (Zincalume)
  โดยอลูมิเนียมช่วยเป็นเกราะป้องกันการกัดกร่อนที่เกิดจากการทำปฏิกิริยาระหว่างอากาศกับตัวเนื้อเหล็ก
  ส่วนสังกะสีช่วยป้องกันการกัดกร่อนบริเวณขอบตัดและรอยขีดข่วน
  ทำให้แผ่นเหล็กดังกล่าวมีความทนทานเหนือกว่าเหล็กเคลือบสังกะสีโดยทั่วไป

ภาพแสดงชั้นเคลือบของแผ่นเหล็กชนิดไม่เคลือบสี

[]

ตารางแสดงแผ่นเหล็กชนิดไม่เคลือบสีรุ่นต่างๆ

+-----------------------+-----------------+---------------------------+
| กลุ่มของวัสดุ             | ปร              | การรับประกัน                |
|                       | ิมาณการเคลือบขั้นต่ำ |                           |
|                       |                 |                           |
|                       | (               |                           |
|                       | กรัมต่อตารางเมตร) |                           |
+-----------------------+-----------------+---------------------------+
| Zacs RW 70            | 70              | รับประกันการกัดกร่อน 5 ปี      |
+-----------------------+-----------------+---------------------------+
| Zacs RW 100           | 100             | รับประกันการกัดกร่อน 10 ปี     |
+-----------------------+-----------------+---------------------------+
| ZINCALUME^()         | 150             | รับประกันการกัดกร่อน 20 ปี     |
+-----------------------+-----------------+---------------------------+

-   แผ่นเหล็กชนิดเคลือบสี

ทำจากแผ่นเหล็กชนิดไม่เคลือบสี
นำมาเคลือบด้วยสารปรับสภาพพื้นผิวซึ่งทำหน้าที่เพิ่มการยึดเกาะระหว่างเหล็กและสีที่นำมาเคลือบทับเพื่อกันการหลุดร่อนและการแตกเป็นแผ่นๆ
จากนั้นรองพื้นด้วยสีผสมสารยับยั้งการกัดกร่อน แล้วเคลือบทับด้วยสีคุณภาพสูง
จึงทำให้แผ่นเหล็กชนิดเคลือบสีนี้มีความทนทานต่อการกัดกร่อนสูงกว่าแผ่นเหล็กชนิดไม่เคลือบสี
ลูกค้าสามารถเลือกสีได้ตามความต้องการถึง 12 สี

ภาพแสดงชั้นเคลือบของแผ่นเหล็กชนิดเคลือบสี

[]

หมายเหตุ : สำหรับ Clean COLORBOND^() จะมีชั้นของสีเคลือบ Polyester
เคลือบด้านหลังเพิ่มอีก 1 ชั้น เพื่อเสริมความคงทน และความสวยงาม

ตารางแสดงแผ่นเหล็กชนิดเคลือบสีรุ่นต่างๆ

+----------------+---------------+------------------------------------+
| กลุ่มของวัสดุ      | เหล็กเคลือบชั้นใน | การรับประกัน                         |
+================+===============+====================================+
| P-Zacs SC 70   | Zacs RW 70    | รับประกันการกัดกร่อน 10 ปี              |
+----------------+---------------+------------------------------------+
| P-Zacs RW 100  | Zacs RW 100   | รับประกันการกัดกร่อน 20 ปี              |
+----------------+---------------+------------------------------------+
| Clean          | ZINCALUME^() | รับประกันการกัดกร่อน 30 ปี              |
| COLORBOND^()  |               |                                    |
|                |               | รับประกันการหลุดลอก                   |
|                |               | ซีดจางและการแตกเป็นแผ่นของสี 10 ปี      |
|                |               |                                    |
|                |               | รับประกันฝุ่นไม่เกาะ 5 ปี                |
+----------------+---------------+------------------------------------+

1.  แปเหล็กกล้ากำลังสูง (High Strength Purlins)

นอกจากแผ่นเหล็กเคลือบขึ้นลอน (Roll Forming Metal Sheet) ซึ่งบริษัทฯ
ผลิตและจัดจำหน่ายแล้ว ในปี 2549 บริษัทฯ ได้พัฒนาสายการผลิตผลิตภัณฑ์แปเหล็กกล้ากำลังสูงตัว
“C” และ “Z” ผลิตโดยการขึ้นรูปจากแผ่นเหล็กกล้ากำลังสูง (G450) ที่เคลือบกันสนิมด้วยสังกะสี
แปทั้งสองชนิดเหมาะสำหรับใช้ในงานโครงสร้างเหล็กรับหลังคา หรือโครงเคร่ารับผนังอาคาร
เน้นวัสดุน้ำหนักเบากว่าแปเหล็กดำที่มีจำหน่ายทั่วไป ติดตั้งรวดเร็ว โดยใช้ระบบน็อตสกรู

  --------- ------------------------ ------------------------------------
  ตัว C      []                       []

  ตัว Z      []                       []
  --------- ------------------------ ------------------------------------

บริษัทฯ เป็นผู้พัฒนาแปเหล็กกล้ากำลังสูงตัว “C” และ “Z” นี้ ร่วมกับการใช้ตราสินค้า “Steel
Supplied by BlueScope Steel” ของ บลูสโคป สตีล ซึ่งเป็นผู้จัดจำหน่ายวัตถุดิบให้กับบริษัทฯ
เพื่อให้ผู้บริโภคตระหนักถึงตราสินค้าของบริษัทฯ
ควบคู่ไปกับความมั่นใจถึงวัตถุดิบที่มีคุณภาพสม่ำเสมอและได้มาตรฐานระดับโลก

2.  ผลิตภัณฑ์อื่นๆ

บริษัทฯ จัดจำหน่ายผลิตภัณฑ์อื่นๆที่เกี่ยวข้องกับหลังคาและฝาผนัง
โดยมีวัตถุประสงค์หลักเพื่อเป็นผลิตภัณฑ์เสริมกับผลิตภัณฑ์หลักที่บริษัทฯ เป็นผู้ผลิต
เพื่อให้การตอบสนองความต้องการของลูกค้ามีความครบวงจรมากยิ่งขึ้น

1.  หลังคาโปร่งแสง

  บริษัทฯ เป็นผู้จัดจำหน่ายหลังคาโปร่งแสง SKYLIGHT
  สำหรับอาคารที่ต้องการแสงธรรมชาติเข้าสู่อาคาร ซึ่งบริษัทฯ
  จัดจำหน่ายหลังคาโปร่งแสงทั้งสำหรับอาคารทั่วไปและอาคารปรับอากาศ

2.  อุปกรณ์ประกอบ

  เพื่อการจัดจำหน่ายที่ครบวงจร บริษัทฯ
  ยังเป็นผู้จัดจำหน่ายอุปกรณ์ประกอบการติดตั้งหลังคาและฝาผนังต่างๆ เช่น ฉนวนกันความร้อน
  สกรู เป็นต้น ซึ่งมีความเหมาะกับลักษณะการใช้งานกับผลิตภัณฑ์ของบริษัทฯ

3.   ระบบโครงสร้างสำเร็จรูป (PEB)

  บริษัทฯ เป็นตัวแทนจำหน่ายระบบโครงสร้างเหล็กสำเร็จรูป (PEB)
  ซึ่งเป็นนวัตกรรมล่าสุดที่ออกแบบโดยวิศวกรมืออาชีพที่มีประสบการณ์สูงตามรูปแบบที่ลูกค้าต้องการภายใต้มาตรฐานการออกแบบสากล
  จัดส่งเป็นชุดถึงสถานที่ก่อสร้าง
  ซึ่งแต่ละชิ้นส่วนของโครงสร้างถูกออกแบบให้ทำการยึดต่อด้วยระบบสลักเกลียวและน็อต

3.  การบริการติดตั้ง

บริษัทฯ มีการให้บริการติดตั้งสำหรับผลิตภัณฑ์ทุกประเภทที่บริษัทฯ ผลิตและจัดจำหน่ายทั่วประเทศ
โดยใช้วิธีการจ้างผู้รับเหมาช่วง โดยมีเจ้าหน้าที่ฝ่ายวิศวกรรมของบริษัทฯ
เป็นผู้ควบคุมคุณภาพการติดตั้งโดยรวม ปัจจุบันบริษัทฯ
มีผู้รับเหมาช่วงที่ผ่านการประเมินและคัดเลือกแล้วมากกว่า 20 ราย ทั้งนี้
หากเกิดความล่าช้าหรือความเสียหายในการติดตั้งผู้รับเหมาช่วงจะเป็นผู้รับผิดชอบค่าใช้จ่ายทั้งหมดที่เกิดขึ้น
และมีการรับประกันงานที่ติดตั้งให้กับบริษัทฯ เป็นเวลา 1 ปี

4.  โครงสร้างรายได้ของธุรกิจเหล็ก

    โครงสร้างรายได้จากธุรกิจเหล็ก ในปี 2553 – 2555 ของ บริษัทฯ มีดังต่อไปนี้

  --------------------------------------------------------------------------------
                                      หน่วย:                            
                                      ล้านบาท                           
  ----------------------- ----------- -------- ----------- ----------- -----------
                          รอบปีบัญชี              รอบปีบัญชี     รอบปีบัญชี     
                          สิ้นสุดวันที่ 31           สิ้นสุดวันที่ 31  สิ้นสุดวันที่ 31  
                          ธ.ค. 2553            ธ.ค. 2554   ธ.ค. 2555   

  แผ่นเหล็กเคลือบขึ้นลอน       96.2                 131.9       191.6       

  ผลิตภัณฑ์อื่นๆ¹              48.9                 44.3        1.6         

  การบริการติดตั้ง            166.3                148.4       111.1       

  รายได้อื่น                 4.8                  38.4        2.1         

  รวม                     316.2                363.0       306.4       
  --------------------------------------------------------------------------------

  หมายเหตุ ¹ รวมแปเหล็กกล้ากำลังสูง

3.  

4.  2.  2.  การตลาดและการแข่งขัน

            1.  กลยุทธ์การแข่งขัน

บริษัทฯ มีกลยุทธ์การแข่งขันที่เป็นส่วนสำคัญในการดำเนินธุรกิจดังต่อไปนี้

1.  บริษัทฯ ซึ่งเป็นผู้ผลิต จัดจำหน่าย
    และให้บริการติดตั้งวัสดุมุงหลังคาและผนังประเภทแผ่นเหล็กเคลือบสังกะสีผสมอลูมิเนียมขึ้นรูปลอน
    ทั้งชนิดเคลือบสีและไม่เคลือบสี
    ซึ่งจัดอยู่ในตลาดอุตสาหกรรมที่มีการแข่งขันค่อนข้างสูงในรูปแบบการแข่งขันต่างๆ กัน บริษัทฯ
    เป็นผู้ประกอบการซึ่งเป็นทั้งผู้ผลิตและจัดจำหน่ายผลิตภัณฑ์ภายใต้ตราสินค้า “ROLLFORM”
    ของบริษัทฯ เองได้ใช้กลยุทธ์การสร้างความแตกต่าง
    และสร้างภาพลักษณ์ของสินค้าและองค์กรโดยชูตราสินค้า “ROLLFORM”
    ในการนำเสนอสินค้าและบริการ ซึ่งเป็นส่วนสำคัญในการสร้างมูลค่าเพิ่ม
    และความน่าเชื่อถือในการแข่งขัน ประกอบกับการได้รับอนุมัติจาก บริษัท บลูสโคป สตีล จำกัด
    ให้ใช้ตราสินค้าของบริษัทผู้จัดจำหน่ายวัตถุดิบ “Steel Supplied by BlueScope Steel”
    เพิ่มความมั่นใจให้กับลูกค้าว่าผลิตภัณฑ์ “ROLLFORM” ของบริษัทฯ
    ผลิตจากวัสดุที่ได้มาตรฐานสากล อันเป็นหนึ่งในกลยุทธ์การตลาดของบริษัทฯ

2.  บริษัทฯ เน้นทำการตลาดโดยการกระจายสินค้าผ่านเครือข่ายตัวแทนจำหน่าย (Dealer)
    ปัจจุบันบริษัทฯ มีตัวแทนจำหน่ายกว่า 30 ราย ครอบคลุมตลาดทั้งในกรุงเทพมหานคร ปริมณฑล
    ตลอดจนตลาดตามภูมิภาคอื่นๆ ทำให้สินค้าของบริษัทฯ เข้าถึงผู้บริโภคในภูมิภาคได้อย่างทั่วถึง
    มีผลให้ยอดจำหน่ายผ่านเครือข่ายตัวแทนจำหน่ายเป็นสัดส่วนกว่า 50% ของยอดจำหน่ายทั้งหมด
    ในปี 2553 และยังเป็นลูกค้าหลักๆ เช่นเดิม อีกทั้งบริษัทฯ
    ยังได้รับข้อมูลความเคลื่อนไหวทางการตลาดผ่านเครือข่ายตัวแทนจำหน่ายอย่างต่อเนื่อง
    นับว่าเป็นอีกหนึ่งกลยุทธ์ทางการตลาดที่บริษัทฯ ยังคงรักษาไว้

3.  บริษัทฯ เน้นการทำตลาดในภาพกว้างมากขึ้น พร้อมกับการนำเสนอผลิตภัณฑ์ใหม่ๆ
    ที่เกี่ยวเนื่องกันควบคู่กันไปด้วย ในปี 2549 ที่ผ่านมา บริษัทฯ
    ได้พัฒนาและแนะนำสู่ตลาดผลิตภัณฑ์ใหม่ คือ แปเหล็กกล้ากำลังสูง ตัว “C” และ “Z”
    ผลิตจากเหล็กกล้ากำลังสูง G450 ที่เคลือบกันสนิมด้วยสังกะสี
    มีจุดเด่นคือเป็นแปเหล็กกล้าน้ำหนักเบา ติดตั้งรวดเร็ว เพิ่มขีดความสามารถ
    และสอดคล้องกับนโยบายบริษัทฯ ในอันที่จะนำเสนอสินค้าและบริการของบริษัทฯ ในรูปแบบ
    Solution Provider

4.  นอกจากผลิตภัณฑ์แปเหล็กกล้ากำลังสูง ตัว “C” และ “Z” แล้ว บริษัทฯ
    ยังได้พัฒนารูปลอนใหม่ คือ รูปลอนทรงสูง (High Rib)
    ซึ่งเป็นรูปลอนที่เป็นที่นิยมในกลุ่มโรงงานอุตสาหกรรมญี่ปุ่น ซึ่งจะเปิดมิติใหม่ให้บริษัทฯ
    มีความสามารถในการแข่งขันในตลาดโรงงานอุตสาหกรรมญี่ปุ่น เนื่องจากบริษัทฯ
    เชื่อว่าบริษัทฯ สามารถนำเสนอผลิตภัณฑ์ ณ ระดับราคาที่แข่งขันได้ อันจะทำให้บริษัทฯ
    สามารถขยายฐานลูกค้าได้มากขึ้นจากกลุ่มลูกค้าโรงงานอุตสาหกรรมญี่ปุ่นที่ดำเนินธุรกิจอยู่ในประเทศไทยด้วยแผ่นหลังคาเหล็กเคลือบขึ้นรูปลอนทรงสูง

5.  บริษัทฯ มุ่งเน้นความรวดเร็วในการติดตั้งและส่งมอบผลิตภัณฑ์
    ซึ่งโดยปกติสำหรับผลิตภัณฑ์แผ่นหลังคาเหล็กไม่เคลือบสีที่บริษัทฯ
    เป็นผู้ผลิตและติดตั้งสามารถส่งมอบได้ภายในเวลาไม่เกิน 15 วันหลังจากได้รับคำสั่งซื้อ
    และหากมีความจำเป็นบริษัทฯ
    สามารถจัดการการผลิตเพื่อตอบสนองความต้องการที่เร่งด่วนของลูกค้า บริษัทฯ
    มุ่งเน้นการบริการที่สร้างความสัมพันธ์ต่อเนื่องในระยะยาว โดยหลังจากขายสินค้าแล้ว บริษัทฯ
    มีการประเมินความพึงพอใจของลูกค้าในด้านต่างๆ เช่น การให้บริการของพนักงานขาย
    การบริการหลังการขาย และคุณภาพของสินค้า เป็นต้น
    เพื่อนำไปปรับปรุงการทำงานของบริษัทฯ ให้ลูกค้าเกิดความพอใจสูงสุด

6.  บริษัทฯ มุ่งเน้นการทำกิจกรรมส่งเสริมการขายแบบผสมผสานหลายมิติ
    การโฆษณาประชาสัมพันธ์องค์กร สินค้า และบริการของบริษัทฯ ก็ถือว่าเป็นมิติหนึ่ง
    การสื่อสารทางการตลาด บริษัทฯ ทำกิจกรรมผ่านหลายช่องทาง
    เพื่อให้เข้าถึงกลุ่มลูกค้าเป้าหมายในวงกว้าง โดยบริษัทฯ ได้เข้าร่วมงานแสดงสินค้า
    ตามสถานศึกษาต่างๆ เพื่อเข้าถึงกลุ่มลูกค้าหลักให้มากขึ้น นอกเหนือจากนั้นบริษัทฯ
    ยังได้ลงโฆษณาแนะนำสินค้าใหม่ คือ แปเหล็กกล้ากำลังสูงตัว “C” และ “Z”
    ในนิตยสารรายปักษ์ “บิลเดอร์นิวส์” และจัดทำไดเร็คเมล์แคมเปญ
    จัดส่งแค็ตตาล็อกแนะนำสินค้าให้กับบริษัทอุตสาหกรรมลูกค้าเป้าหมายโดยตรง

    1.  กลุ่มลูกค้าเป้าหมาย

กลุ่มลูกค้าเป้าหมายผู้ใช้ผลิตภัณฑ์ของบริษัทฯ (End User) คือ
ลูกค้ารายย่อยประเภทโรงงานอุตสาหกรรมขนาดกลางถึงขนาดเล็ก ซึ่งมีทั้งโรงงานที่สร้างใหม่
และโรงงานที่ต้องการปรับปรุงโครงสร้างอาคารและหลังคาให้มีความสวยงามทนทานมากยิ่งขึ้น
โดยมีสัดส่วนฐานลูกค้าที่เป็นโรงงานอุตสาหกรรมประมาณร้อยละ 95 ของลูกค้าทั้งหมด บริษัทฯ
เข้าถึงลูกค้าผู้ใช้ผลิตภัณฑ์โดยผ่านตัวกลางซึ่งถือเป็นกลุ่มลูกค้าทางตรงของบริษัทฯ ซึ่งแบ่งออกได้เป็น
4 กลุ่มหลัก ดังนี้

1.  ผู้รับเหมา (Contractor) เป็นกลุ่มเป้าหมายหลัก
    โดยลักษณะปกติของการทำธุรกิจรับเหมาก่อสร้าง
    ผู้รับเหมาจะเป็นผู้รับงานจากลูกค้าและว่าจ้างผู้รับเหมาช่วง (Subcontractor)
    สำหรับงานก่อสร้างในส่วนต่างๆ ซึ่งบริษัทฯ เป็นหนึ่งในผู้รับเหมาช่วงสำหรับงานหลังคา
    โดยบริษัทฯ เรียกเก็บเงินโดยตรงจากผู้รับเหมา โครงการที่บริษัทฯ ได้รับจากผู้รับเหมา
    มีทั้งโครงการก่อสร้างโรงงานใหม่ และโครงการที่เป็นลักษณะการปรับปรุงโรงงานที่มีอยู่เดิม

  เนื่องจากรายได้จากกลุ่มผู้รับเหมาอยู่ในภาวะซบเซา บริษัทฯ
  ยังคงบริหารความเสี่ยงในการเรียกเก็บเงินที่เข้มงวดขึ้น โดยก่อนการพิจารณาขายสินค้า
  จะพิจารณาจากผลงานที่ผ่านมาและฐานะการเงินของผู้รับเหมา
  รวมถึงเจ้าของโครงการที่เป็นผู้ว่าจ้างผู้รับเหมานั้นๆ
  จะได้รับการประเมินอย่างละเอียดว่ามีศักยภาพที่เพียงพอในการชำระหนี้
  (จากฐานข้อมูลงบการเงิน โดยบริษัท บิซิเนส ออนไลน์ จำกัด (มหาชน)
  และจากการสอบถามข้อมูลจากพันธมิตรทางธุรกิจต่างๆ) นอกจากนี้บริษัทฯ
  มีการเรียกเก็บเงินมัดจำล่วงหน้าจากลูกค้าร้อยละ 30 ของมูลค่าโครงการ
  หรือแล้วแต่จะตกลงกัน หากลูกค้ายกเลิกโครงการบริษัทฯ
  จะยึดเงินมัดจำในส่วนนี้ไว้ใช้เป็นส่วนลดสำหรับการขายสินค้าที่ได้ผลิตขึ้นแล้วให้กับลูกค้ารายอื่น
  จากนั้นบริษัทฯ จะเรียกเก็บเงินเป็นระยะตามความคืบหน้าของงาน โดยเรียกเก็บร้อยละ 40
  เมื่อส่งสินค้า และสำหรับโครงการขนาดใหญ่จะมีการเรียกเก็บเงินร้อยละ 20 ระหว่างการติดตั้ง
  ดังนั้นจำนวนเงินที่จะเรียกเก็บเมื่อเสร็จสิ้นโครงการจึงมีสัดส่วนเพียงร้อยละ 10 – 30
  เมื่อเทียบกับมูลค่าโครงการทั้งหมด ทั้งนี้บริษัทฯ จะให้ลูกค้าออกเช็คล่วงหน้า
  หรือตั๋วสัญญาใช้เงินสำหรับผู้รับเหมาที่เป็นลูกค้าใหม่ หรือผู้รับเหมาที่บริษัทฯ
  พิจารณาว่ามีความเสี่ยงจากการจ่ายหนี้
  ซึ่งเป็นการลดความเสี่ยงจากการเรียกเก็บเงินได้อีกทางหนึ่ง ซึ่งในอดีต บริษัทฯ
  มีหนี้เสียจากผู้รับเหมาไม่ถึงร้อยละ 1 ของลูกหนี้ทั้งหมด ทั้งนี้บริษัทฯ
  มีโครงการจะขยายการจัดจำหน่ายสินค้าให้กับลูกค้าญี่ปุ่น โดยการนำเสนอโครงการผ่านผู้รับเหมา
  โดยเฉพาะผู้รับเหมารายใหญ่ที่มีการทำธุรกิจกับโรงงานอุตสาหกรรมญี่ปุ่น

2.  ตัวแทนจำหน่าย (Dealer) บริษัทฯ ขายสินค้า คือแผ่นหลังคาเหล็กเคลือบ
    รวมถึงอุปกรณ์ประกอบต่างๆ ทั้งหมด
    และให้ตัวแทนจำหน่ายเป็นผู้รับผิดชอบในการติดต่อลูกค้ารวมถึงการติดตั้ง บริษัทฯ
    ขายสินค้าให้กับตัวแทนจำหน่ายเช่นเดียวกับการขายให้กับลูกค้าทั่วไป
    โดยกำหนดราคาขายและวงเงินเครดิตตามปริมาณการสั่งซื้อและความต่อเนื่องในการสั่งซื้อ
    โดยพิจารณาคัดเลือกตัวแทนจำหน่ายจากความสามารถในการให้บริการกับลูกค้า
    คุณภาพในการติดตั้ง พื้นที่ที่ตัวแทนจำหน่ายสามารถเข้าทำการตลาด
    ซึ่งตัวแทนจำหน่ายดังกล่าวทำให้การกระจายสินค้าของบริษัทฯ กว้างขวางมากขึ้น
    โดยเฉพาะในต่างจังหวัด ซึ่งโครงการที่บริษัทฯ
    ขายผ่านตัวแทนจำหน่ายส่วนใหญ่เป็นโครงการขนาดกลางถึงขนาดเล็ก
    และมีแนวโน้มที่จะเป็นกลุ่มที่สร้างรายได้หลักในอนาคต
    อีกทั้งยังมีความเสี่ยงน้อยกว่ากลุ่มผู้รับเหมา

3.  เจ้าของโครงการ (Project Owner)
    ลูกค้ากลุ่มนี้คือเจ้าของโครงการผู้ที่มาติดต่อซื้อสินค้ากับบริษัทฯ โดยตรง
    ส่วนใหญ่เป็นลูกค้าที่มีโครงสร้างอาคารเดิมอยู่แล้ว
    และต้องการปรับปรุงคุณภาพหรือเปลี่ยนวัสดุมุงหลังคา หรือเจาะจงใช้สินค้าบริษัทฯ
    เมื่อต้องการขยายโรงงานใหม่ โดยบริษัทฯ
    มีการบริหารความเสี่ยงในการเรียกเก็บเงินจากเจ้าของโครงการเช่นเดียวกับกลุ่มลูกค้าผู้รับเหมา
    ทั้งนี้บริษัทฯ มีนโยบายที่จะเพิ่มสัดส่วนการขายสินค้าให้กับเจ้าของโครงการมากขึ้น
    โดยการเสนอขายแบบครบวงจร ทั้งผลิตภัณฑ์หลัก คือวัสดุมุงหลังคา แปเหล็กกล้ากำลังสูง
    และผลิตภัณฑ์เสริม เช่น โครงหลังคาสำเร็จรูป ฉนวน แผ่นหลังคาโปร่งแสง เป็นต้น ทั้งนี้
    บริษัทฯ
    มุ่งเน้นการเสนอแบบโครงสร้างที่สามารถใช้ผลิตภัณฑ์ดังกล่าวร่วมกันให้เกิดประโยชน์สูงสุด
    รวมถึงการรับเหมารื้อหลังคาเก่าเพื่อการติดตั้งหลังคาใหม่
    เพื่อให้ลูกค้าที่เป็นเจ้าของโครงการได้รับความสะดวก รวดเร็ว
    มีโอกาสพิจารณาทางเลือกใหม่ในการปรับปรุงอาคารหรือการสร้างอาคารใหม่ได้มากขึ้น

4.  หน่วยงานราชการ บริษัทฯ ได้รับงานจากราชการ
    โดยเข้าไปประมูลแข่งกับผู้ผลิตและจำหน่ายรายอื่นๆ ในโครงการของทางราชการ
    ที่เกี่ยวข้องกับหลังคาเหล็กเคลือบขึ้นลอน หรือผลิตภัณฑ์อื่นๆ ของบริษัทฯ

    1.  ช่องทางการจัดจำหน่าย

การจัดจำหน่ายผ่านผู้รับเหมา (Contractor) และเจ้าของโครงการ บริษัทฯ
ใช้กลยุทธ์การขายตรงในการขายโครงการ
โดยให้เจ้าหน้าที่ขายโครงการที่มีความรู้ด้านสินค้าเป็นอย่างดีทำการนำเสนอโครงการให้กับสถาปนิกผู้ออกแบบ
และผู้รับเหมาหลัก ตลอดจนการเสนอราคา จนกระทั่งปิดการขาย ณ วันที่ 31 ธันวาคม 2554
บริษัทฯ มีเจ้าหน้าที่ฝ่ายขายการตลาดโครงการ 5 คน
นอกจากนี้ยังมีผู้รับเหมาบางส่วนที่ดำเนินการติดต่อกับบริษัทฯ
โดยตรงเนื่องจากได้รับข้อมูลจากการโฆษณา
และผู้รับเหมาที่ได้รับการเจาะจงจากเจ้าของโครงการให้ซื้อสินค้าจากบริษัทฯ

ส่วนการจำหน่ายผ่านตัวแทนจำหน่าย (Dealer) นั้น ปัจจุบันบริษัทฯ
จำหน่ายผลิตภัณฑ์โดยผ่านตัวแทนจำหน่ายเฉพาะในกรุงเทพมหานคร และภาคตะวันออกเฉียงเหนือ
รวมทั้งสิ้นประมาณ 30 ตัวแทนจำหน่าย
ซึ่งตัวแทนจำหน่ายจะรับผิดชอบในการหาลูกค้าและการติดตั้งสินค้าด้วยตนเองโดยสั่งซื้อสินค้าจากบริษัทฯ
ทั้งนี้บริษัทฯ วางแผนในการขยายตัวแทนจำหน่ายให้ครอบคลุมพื้นที่ในภาคเหนือ และภาคใต้
เพื่อเพิ่มพื้นที่ในการกระจายสินค้า

2.  สภาวะการแข่งขันในอุตสาหกรรม

    1.  ภาพรวมอุตสาหกรรม

เศรษฐกิจโลกในปี 2555 ขยายตัวร้อยละ 3.3
ขยายตัวลดลงเมื่อเทียบกับปีก่อนหน้าเนื่องจากวิกฤตหนี้สาธารณะของสหภาพยุโรปที่รุนแรงมากขึ้น
ปัญหาการว่างงานในหลายๆประเทศที่อัตราการว่างงานยังอยู่ในระดับสูง เช่น สเปน กรีซ
อิตาลีสหรัฐฯ และญี่ปุ่น

สถานการณ์การเงินโลกธนาคารกลางหลายๆประเทศมีแนวโน้มคงอัตราดอกเบี้ยนโยบายให้อยู่ในระดับต่ำ
เพื่อกระตุ้นการเติบโตทางเศรษฐกิจและการสร้างงาน

สถานการณ์ราคาน้ำมันโลกยังคงผันผวนเนื่องมาจากความวิตกด้านอุปทาน
และจากการคาดการณ์เกี่ยวกับมาตรการกระตุ้นนโยบายการเงินซึ่งอาจทำให้แนวโน้มการขยายตัวทางเศรษฐกิจดีขึ้น
อุปสงค์น้ำมันในตลาดโลกเพิ่มขึ้นในไตรมาส 4 ปี 2555 โดยราคาน้ำมันดิบ (Dubai) เฉลี่ย 11
เดือน อยู่ที่ 109.2 USD:Barrel และราคาน้ำมันดิบ NYMEX ส่งมอบเดือนมกราคม (ณ วันที่ 13
ธันวาคม 2555) มีราคาอยู่ที่ 86.77 USD : Barrel สำหรับราคาน้ำมันดิบในปี 2556
กลุ่มประเทศผู้ส่งออกน้ำมัน(โอเปค) มีมติคงเป้าหมายการผลิตน้ำมันของปี 2556 อยู่ที่ 30
ล้านบาร์เรล ต่อวัน ในการประชุมที่กรุงเวียนนา (ณ วันที่ 12 ธันวาคม 2555)
เนื่องจากความผันผวนและความซบเซาของเศรษฐกิจโลกในปี 2556

ส่วนของเศรษฐกิจไทยในปี 2555 ผลิตภัณฑ์มวลรวมในประเทศ หรือ GDP ในไตรมาสที่ 3 ของปี
2555 ขยายตัวร้อยละ 3.0 ชะลอลงจากไตรมาสที่ 2 ของปี 2555 ที่ขยายตัวร้อยละ 4.4
แต่ชะลอตัวลงเมื่อเทียบกับไตรมาสที่3 ของปี 2554 ที่ขยายตัวร้อยละ 3.7
โดยปัจจัยที่ทำให้อัตราการขยายตัวเพิ่มขึ้นจากไตรมาส 2 ของปี 2555
คือการหดตัวของอุปสงค์ระหว่างประเทศขณะที่อุปสงค์ในประเทศโดยรวมยังขยายตัว
ซึ่งประกอบด้วยการใช้จ่ายเพื่อการอุปโภคบริโภคของครัวเรือนเป็นการขยายตัวจากการบริโภคสินค้าคงทน
โดยเฉพาะสินค้าหมวดยานยนต์ รวมทั้งหมวดสินค้าไม่คงทน เช่น อาหาร เครื่องดื่ม น้ำประปา
ไฟฟา น้ำมันเชื้อเพลิง ยารักษาโรค การลงทุนภาคเอกชนปรับตัวดีขึ้นอย่างต่อเนื่อง
การลงทุนภาครัฐและการใช้จ่ายเพื่อการอุปโภคบริโภคของรัฐบาลขยายตัวดีขึ้น
ส่วนดุลการค้าและบริการเกินดุลเทียบกับที่ขาดดุลในไตรมาสที่แล้ว

ปริมาณการผลิตเหล็กและเหล็กกล้าที่สำคัญในปี 2555 มีประมาณ 6,763,387 เมตริกตัน
(ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
เหล็กแผ่นเคลือบและท่อเหล็กเพื่อไม่ให้เกิดการนับซ้ำ) ลดลงร้อยละ 2.49
เมื่อเทียบกับระยะเดียวกันของปีก่อนเนื่องจากการชะลอตัวลงของภาคการก่อสสร้าง
ประกอบกับปริมาณสต็อกที่เหลือค้างจากการเร่งผลิตในปีก่อน
นอกจากนี้เป็นผลมาจากการนำเข้าเหล็กทั้งในกลุ่มของเหล็กเส้นและเหล็กแผ่นจากประเทศจีนเพิ่มมากขึ้น
ซึ่งเหล็กดังกล่าวจะเป็นเหล็กที่ผู้นำเข้าใช้เทคนิคในการหลีกเลี่ยงภาษีนำเข้าโดยการเติมธาตุเคมีบางธาตุ
เช่น ธาตุโบรอน เข้าไปในเนื้อเหล็กเพียงดล็กน้อย
ซางจะทำให้คุณสมบัติของเหล็กไม่ได้เปลี่ยนไปมากนักแต่พิกัดภาษีจะเปลี่ยนไปโดยผู้นำเข้าจะสำแดงพิกัดศุลกากรว่าเป็นเหล็กอัลลอยด์ซึ่งมีภาษีเป็น
0 จึงทำให้ไม่ต้องเสียภาษีนำเข้า
ซึ่งจากเหตุผลดังกล่าวส่งผลให้การผลิตเหล็กในประเทศปรับตัวลดลง
สำหรับผลิตภัณฑ์ที่มีการผลิตลดลงมากที่สุดในช่วงนี้ คือ เหล็กแผ่นรีดร้อน ลดลงร้อยละ 13.61
รองลงมาคือเหล็กแผ่นเคลือบสังกะสี ลดลง ร้อยละ 11.06 และเหล็กแผ่นรีดเย็น ลดลงร้อยละ
7.65 รายละเอียดตามตารางที่ 1

ตารางที่ 1: ปริมาณการผลิตเหล็กและเหล็กกล้าที่สำคัญปี 2555 เทียบกับปี 2554

+---------------------------------+----------+---------+--------------+
| ผลิตภัณฑ์                          | ปี 2555   | ปี 2554  | อัตรา         |
|                                 |          |         | การเปลี่ยนแปลง |
+=================================+==========+=========+==============+
|                                 | (        | (เม     | ร้อยละ        |
|                                 | เมตริกตัน) | ตริกตัน)  |              |
+---------------------------------+----------+---------+--------------+
| ผลิตภัณฑ์เหล็กกึ่งสำเร็จรูป             | 3        | 4,      | -21.94       |
| (Semi-Finished Products)        | ,308,951 | 237,869 |              |
+---------------------------------+----------+---------+--------------+
| เหล็กทรงยาว (Long Products)      | 3        | 3,      | 0.78         |
|                                 | ,681,179 | 652,689 |              |
+---------------------------------+----------+---------+--------------+
| เหล็กทรงแบน (Flat Products)      | 5        | 5,      | 0.95         |
|                                 | ,718,196 | 664,385 |              |
+---------------------------------+----------+---------+--------------+
| - เหล็กแผ่นรีดร้อน (Hot-rolled      | 3        | 3,2     | -6.13        |
| Flat)                           | ,082,143 | 83,416. |              |
+---------------------------------+----------+---------+--------------+
| - เหล็กแผ่นรีดเย็น (Cold-rolled     | 1        | 1,      | 13.35        |
| Flat)                           | ,738,056 | 533,354 |              |
+---------------------------------+----------+---------+--------------+
| เหล็กแผ่นเคลือบ (Coated Steel)     | 871,009  | 847,615 | 2.76         |
|                                 |          |         |              |
| - เหล็กแผ่นเคลือบสังกะสี (Galvanized | 230,656  | 215,768 | 6.90         |
| Sheet)                          |          |         |              |
|                                 | 335,482  | 361,549 | -7.21        |
| - เหล็กแผ่นเคลือบดีบุก (Tin plate)   |          |         |              |
|                                 | 302,802  | 270,311 | 12.02        |
| - เหล็กแผ่นเคลือบโครเมี่ยม (Tin      |          |         |              |
| free)                           |          |         |              |
|                                 |          |         |              |
| - อื่นๆ (other coated steel)      |          |         |              |
+---------------------------------+----------+---------+--------------+
| ท่อเหล็ก (Pipes & Tubes)          | N/A      | N/A     | N/A          |
+---------------------------------+----------+---------+--------------+
| รวม (1)                         | 6        | 6,      | -2.49        |
|                                 | ,763,387 | 936,105 |              |
+---------------------------------+----------+---------+--------------+
| ที่มา :                           |          |         |              |
| สถาบันเหล็กและเหล็กกล้าแห่งประเทศไทย |          |         |              |
+---------------------------------+----------+---------+--------------+
| หมายเหตุ: 1                      |          |         |              |
| ไม่รวมผลิตภัณฑ์เหล็กกึ่งสำเร็จรูป        |          |         |              |
| เหล็กแผ่นรีดเย็น เหล็กแผ่นเคลือบ       |          |         |              |
| และท่อเหล็กเพื่อไม่ให้เกิดการนับซ้ำ      |          |         |              |
+---------------------------------+----------+---------+--------------+

ธุรกิจการผลิตแผ่นเหล็กเคลือบสำหรับมุงหลังคาและฝาผนัง
ซึ่งมีลูกค้าหลักเป็นโรงงานอุตสาหกรรมเติบโตลดลงตามภาวะการหดตัวของภาคอุตสาหกรรมการผลิต
โดยตลาดของแผ่นเหล็กเคลือบสำหรับมุงหลังคาและฝาผนัง
นอกจากจะเน้นกลุ่มผู้บริโภคที่เป็นโรงงานอุตสาหกรรมสร้างใหม่แล้ว
ยังเป็นที่นิยมสำหรับโรงงานอุตสาหกรรมที่ต้องการเปลี่ยนโครงสร้างหลังคาเดิมให้มีความสวยงามคงทนมากยิ่งขึ้น

2.  ภาวะการแข่งขัน

คู่แข่งขันทางตรง

สภาพการแข่งขันในอุตสาหกรรมแผ่นหลังคาเหล็กเคลือบขึ้นลอนในปัจจุบันมีความรุนแรงมากขึ้น
โดยทั่วไปเน้นการแข่งขันในด้านราคา คุณภาพสินค้า รูปแบบ และบริการหลังการขาย
บริษัทในธุรกิจนี้ มีทั้งบริษัทที่เป็นผู้จัดจำหน่ายเพียงอย่างเดียว
และบริษัทที่เป็นทั้งผู้ผลิตและผู้จัดจำหน่าย สำหรับบริษัทที่มีลักษณะเป็นผู้จัดจำหน่ายเพียงอย่างเดียวนั้น
สามารถเข้ามาในธุรกิจได้ง่าย อย่างไรก็ตามจะเสียเปรียบในเรื่องของต้นทุนสินค้า
และความชำนาญในการให้บริการก่อนและหลังการขาย ส่งผลให้แข่งขันในตลาดได้ยาก
ส่วนบริษัทที่เป็นทั้งผู้ผลิตและผู้จัดจำหน่ายนั้น
ปัจจุบันอุตสาหกรรมแผ่นหลังคาเหล็กเคลือบรีดลอนในประเทศไทย มีผู้ผลิตขนาดใหญ่จำนวน 3 ราย
ซึ่งครองส่วนแบ่งตลาดรวมกันประมาณร้อยละ 52 คือ บริษัท บลูสโคป ไลสาจท์ (ประเทศไทย)
จำกัด ซึ่งเป็นบริษัทที่เกี่ยวข้องกับ บริษัท บลูสโคป สตีล (ประเทศไทย) จำกัด บริษัท
ศูนย์บริการเหล็กสยาม จำกัด และบริษัท กรุงเทพผลิตเหล็ก จำกัด (มหาชน)
และมีผู้ผลิตขนาดกลางและขนาดเล็ก

ความได้เปรียบเชิงแข่งขันในอุตสาหกรรมนี้ได้แก่คุณภาพของวัตถุดิบและการติดตั้ง
ความสามารถในการแข่งขันด้านราคา รูปแบบของลอนที่ตรงตามความต้องการของลูกค้า
ความเพียงพอของเงินทุนหมุนเวียน และบริการหลังการขาย
บริษัทผู้ผลิตขนาดใหญ่มีความได้เปรียบในด้านความหลากหลายของผลิตภัณฑ์และเงินทุนหมุนเวียนซึ่งสามารถรองรับการบริการการติดตั้งโครงการขนาดใหญ่ได้
ดังนั้นกลุ่มลูกค้าเป้าหมายของบริษัทเหล่านี้จึงเน้นฐานลูกค้าโครงการขนาดใหญ่
ผู้ผลิตขนาดกลางรวมทั้งตัวบริษัทฯ เองมีสัดส่วนการตลาดโดยรวมประมาณร้อยละ 18
ให้บริการโดยเน้นฐานลูกค้ารายย่อยขนาดกลางและเล็ก โดยเฉพาะโรงงานอุตสาหกรรม
ส่วนผู้ผลิตขนาดเล็กซึ่งมีส่วนแบ่งการตลาดโดยรวมประมาณร้อยละ 30
ค่อนข้างเสียเปรียบในด้านเงินทุนหมุนเวียน ความหลากหลายของสินค้า
ต้นทุนสินค้าขายและความสามารถในการให้บริการโครงการขนาดใหญ่ ทั้งนี้บริษัทฯ
ซึ่งจัดอยู่ในกลุ่มผู้ผลิตขนาดกลาง
มีความได้เปรียบในการแข่งขันเมื่อเทียบกับกลุ่มผู้ผลิตขนาดกลางด้วยกันเนื่องจาก

(1) ประสบการณ์ในธุรกิจที่ยาวนานถึง 17 ปี ทำให้บริษัทฯ มีความเชี่ยวชาญในธุรกิจ
    มีการกระจายฐานลูกค้ารายย่อยอย่างกว้างขวางและมีการเติบโตอย่างต่อเนื่อง
    โดยรวมแล้วบริษัทฯ มีฐานลูกค้าประเภทโรงงานอุตสาหกรรมกว่า 800 ราย ซึ่งบริษัทฯ
    ยังคงรักษาลูกค้ากลุ่มเดิมที่ยังมีศักยภาพ

(2) บริษัทฯ มีการสร้างตราสินค้า “ROLLFORM” เป็นของตนเอง เพื่อให้ผู้บริโภคจดจำตราสินค้า
    รูปลักษณ์ คุณภาพสินค้า และคุณภาพการบริการภายใต้ตราสินค้าดังกล่าว

(3) เป็นหนึ่งในหลายบริษัทฯ ที่ได้รับการยอมรับให้ใช้ตราสินค้า “Steel Supplied by
    BlueScope Steel” จาก บลูสโคป สตีล ผู้ผลิตวัตถุดิบรายใหญ่ของประเทศไทย
    เนื่องจากมีการใช้วัตถุดิบหลักเกือบทั้งหมดจาก บลูสโคป สตีล
    ซึ่งมีชื่อเสียงในตลาดถึงคุณภาพของวัตถุดิบที่สม่ำเสมอและได้มาตรฐานในระดับสากล
    โดยลูกค้าที่ซื้อสินค้ากับบริษัทที่ใช้ตราสินค้านี้จะได้รับใบรับประกันสินค้าโดยตรงจาก บลูสโคป
    สตีล

(4) มุ่งเน้นการตอบสนองความต้องการของลูกค้า โดยนำเสนอผลิตภัณฑ์ใหม่ๆ
    เพื่อเสริมกับสินค้าปัจจุบัน เพื่อสร้างความหลากหลาย เพิ่มทางเลือกให้กับผู้บริโภคมากยิ่งขึ้น
    นอกจากนี้ยังมีความรวดเร็วในการให้บริการ
    สามารถปรับแผนการผลิตเพื่อตอบสนองความต้องการที่เร่งด่วนของลูกค้า
    รักษาโอกาสในการสร้างรายได้ให้กับบริษัทฯ

(5) มีเครือข่ายตัวแทนจำหน่ายในภูมิภาคต่างๆ จำนวนกว่า 30 ราย
    สามารถเข้าถึงผู้บริโภคในพื้นที่ได้กว้างขวางยิ่งขึ้น
    โดยเฉพาะโรงงานอุตสาหกรรมขนาดเล็กในต่างจังหวัด ซึ่งปัจจุบันบริษัทฯ
    กำลังอยู่ในระหว่างการขยายเครือข่ายการจัดจำหน่ายเพื่อให้ครอบคลุมพื้นที่ในภาคเหนือและภาคใต้

แม้ว่าอุตสาหกรรมแผ่นหลังคาเหล็กเคลือบขึ้นลอนมีการแข่งขันที่รุนแรงและมีคู่แข่งขันเป็นจำนวนมาก
อย่างไรก็ตามเมื่อพิจารณาจากอัตราการขยายตัวของโรงงานอุตสาหกรรมที่ได้รับอนุญาตให้สร้างใหม่โดยเฉลี่ยร้อยละ
32 ต่อปี
ประกอบกับโรงงานอุตสาหกรรมเดิมที่มีความต้องการเปลี่ยนหลังคาเพื่อให้มีความทนทานมากยิ่งขึ้น
ทำให้บริษัทฯ มั่นใจว่าตลาดของแผ่นหลังคาเหล็กเคลือบรีดลอน
ยังสามารถขยายตัวได้อีกมากในอนาคต และบริษัทฯ
ยังมีโอกาสใช้ความได้เปรียบในการแข่งขันในการทำให้ยอดขายของบริษัทฯ เติบโตขึ้น

คู่แข่งขันทางอ้อมจากสินค้าทดแทน

ผลิตภัณฑ์วัสดุมุงหลังคาและฝาผนัง
จัดเป็นผลิตภัณฑ์ที่มีสินค้าซึ่งสามารถตอบสนองวัตถุประสงค์ในการใช้งานได้หลายประเภท
โดยวัสดุมุงหลังคาที่มีใช้กันอย่างแพร่หลายในประเทศไทยนั้นสามารถจัดแบ่งออกเป็น 3 กลุ่มใหญ่ คือ

1.  กระเบื้องมุงหลังคาใยหินผสมซีเมนต์ (Asbestos Tiles)
    เป็นวัสดุมุงหลังคาที่เป็นที่นิยมมากที่สุดสำหรับบ้านพักอาศัย
    และโรงงานอุตสาหกรรมในประเทศไทยในปัจจุบัน เนื่องจากมีราคาไม่แพง ประมาณ
    130-170 บาทต่อตารางเมตร มีคุณสมบัติกันไฟและเป็นฉนวนป้องกันความร้อนและเสียงได้ดี

2.  กระเบื้องมุงหลังคาคอนกรีต (Concrete Tiles) เป็นวัสดุที่แข็งแรงสวยงาม
    แต่มีน้ำหนักมาก และมีราคาประมาณ 280-350 บาทต่อตารางเมตร
    ซึ่งสูงกว่ากระเบื้องมุงหลังคาใยหินผสมซีเมนต์มาก
    ทำให้ผู้บริโภคต้องมีค่าใช้จ่ายมากขึ้นจากการติดตั้งโครงหลังคาที่แข็งแรงเพื่อรองรับน้ำหนัก
    กระเบื้องชนิดนี้ส่วนใหญ่ใช้ในการมุงหลังคาสำหรับบ้านพักอาศัย

3.  แผ่นเหล็กเคลือบ (Coated Steel Sheet) ซึ่งแบ่งออกได้เป็น

    1.  แผ่นเหล็กเคลือบสังกะสีลูกฟูก (Galvanized Steel Sheet) มีน้ำหนักเบา บาง
        อายุการใช้งานประมาณ 5 ปี เกิดสนิมง่าย และกันความร้อนได้น้อย
        เป็นที่นิยมใช้ในต่างจังหวัดเนื่องจากมีราคาถูกกว่าวัสดุมุงหลังคาชนิดอื่นๆ
        โดยปกติแล้วจะมีราคาต่ำกว่า 100 บาทต่อตารางเมตร

    2.  แผ่นเหล็กเคลือบรีดลอน (Roll Forming Metal Sheet) หมายถึง
        แผ่นเหล็กเคลือบสังกะสีผสมอลูมิเนียม มีราคาประมาณ 200-300 บาทต่อตารางเมตร
        ขึ้นอยู่กับความหนาและชั้นเคลือบของวัสดุ
        อายุการใช้งานนานกว่าแผ่นเหล็กเคลือบสังกะสีลูกฟูกประมาณ 4 เท่า

บริษัทฯ
เชื่อว่าแผ่นเหล็กเคลือบขึ้นลอนมีศักยภาพที่จะเข้าทดแทนตลาดของวัสดุมุงหลังคาทั้งกระเบื้องมุงหลังคาใยหินผสมซีเมนต์
และกระเบื้องมุงหลังคาคอนกรีตในอนาคต เนื่องจากปัจจัยดังต่อไปนี้

1.  ความปลอดภัยต่อสุขภาพ
    แผ่นเหล็กเคลือบขึ้นลอนมีแนวโน้มสูงในการเข้าทดแทนตลาดของกระเบื้องใยหินผสมซีเมนต์
    เนื่องจากในทางการแพทย์พบว่าใยหินซึ่งเป็นฉนวนกันความร้อนของกระเบื้องใยหินผสมซีเมนต์มีผลกระทบในด้านลบต่อสุขภาพ
    กล่าวคือหากกระเบื้องชำรุดหรือถูกทำลาย แร่ใยหินอาจเข้าสู่ร่างกายผ่านการหายใจ
    เกิดการสะสมและเป็นสาเหตุของโรคมะเร็งปอด
    ดังนั้นในปัจจุบันกระเบื้องมุงหลังคาชนิดนี้จึงได้ถูกห้ามใช้ในประเทศพัฒนาแล้วเช่นประเทศสหรัฐอเมริกาและออสเตรเลีย
    นอกจากนั้นโรงงานที่จัดทำมาตรฐาน ISO 14000
    จะต้องยกเลิกการใช้กระเบื้องที่มีส่วนผสมของใยหิน (Asbestos)
    เพื่อความปลอดภัยของสิ่งแวดล้อมภายในโรงงาน
    ดังนั้นสัดส่วนการใช้งานกระเบื้องมุงหลังคาใยหินผสมซีเมนต์ในโรงงานอุตสาหกรรมจึงมีแนวโน้มที่จะลดลงด้วยสาเหตุดังกล่าวข้างต้น
    โดยเฉพาะอุตสาหกรรมที่เกี่ยวกับการผลิตอาหารเพื่อการส่งออก

2.  ความเหมาะสมในการใช้งานและความคุ้มค่าในระยะยาว
    แผ่นเหล็กเคลือบขึ้นลอนมีความแข็งแรงทนทาน ทนต่อการรั่วซึมและการกัดกร่อนได้ยาวนาน
    ไม่เกิดสนิม เหมาะสมกับการใช้งานในโรงงานอุตสาหกรรมหรืออาคาร
    ซึ่งโรงงานอุตสาหกรรมส่วนใหญ่ยอมจ่ายเงินค่าวัสดุที่สูงขึ้นเพื่อแลกกับคุณสมบัติที่จำเป็น
    เช่นคุณสมบัติไม่รั่วซึมน้ำ
    ทำให้โรงงานเกิดความมั่นใจว่าผลิตภัณฑ์ของตนจะไม่เกิดความเสียหาย
    นอกจากนี้แผ่นเหล็กเคลือบขึ้นลอนยังติดตั้งสะดวก รวดเร็ว ซึ่งช่วยลดค่าใช้จ่ายในการติดตั้ง
    สามารถดัดแปลงรูปทรงโค้งได้สวยงามหลากหลาย เสริมภาพลักษณ์ให้กับองค์กร
    และอายุการใช้งานที่ยาวนาน รับประกันสูงสุดถึง 30 ปี จะทำให้เกิดความคุ้มค่าในระยะยาว

3.  ความสามารถในการแข่งขันด้านต้นทุนการติดตั้ง
    ถึงแม้ว่าแผ่นเหล็กเคลือบขึ้นลอนจะมีราคาต่อตารางเมตรสูงกว่ากระเบื้องใยหินผสมซีเมนต์
    อย่างไรก็ตามแผ่นเหล็กเคลือบขึ้นลอนมีน้ำหนักที่เบากว่า
    ซึ่งทำให้ใช้โครงสร้างหลังคาเพื่อรองรับน้อยกว่า
    ส่งผลให้เกิดการประหยัดต้นทุนของโครงสร้างอาคารได้

    2.  การจัดหาผลิตภัณฑ์

        1.  การจัดหาวัตถุดิบ

วัตถุดิบสำหรับการผลิตแผ่นเหล็กเคลือบรีดลอนคือ
เหล็กแผ่นรีดเย็นเคลือบสังกะสีผสมอลูมิเนียมชนิดเคลือบสีและไม่เคลือบสี ซึ่งสำหรับรอบปีสิ้นสุดวันที่
31 ธันวาคม 2553 2554 และ 2555 บริษัทฯ สั่งซื้อวัตถุดิบเกือบทั้งหมดจากบริษัท บลูสโคป สตีล
(ประเทศไทย) จำกัด (“บลูสโคป สตีล”) คิดเป็นร้อยละ 84.3 ร้อยละ 80.2 และร้อยละ
76.20 ของต้นทุนสินค้าขายจากธุรกิจเหล็กทั้งหมด ตามลำดับ ทั้งนี้ บลูสโคป สตีล
เป็นบริษัทผู้ผลิตเหล็กแผ่นรีดเย็นเคลือบโลหะผสมกันสนิมชนิดเคลือบสีและไม่เคลือบสีรายใหญ่ซึ่งใช้สำหรับการผลิตแผ่นหลังคาเหล็กเคลือบขึ้นลอน
โดยมีส่วนแบ่งตลาดในประเทศในปี 2555 ประมาณร้อยละ 70
และจัดจำหน่ายในประเทศให้กับบริษัทที่เป็นลูกค้าประจำประมาณ 40 ราย

บลูสโคป สตีล เป็นบริษัทลูกของ BlueScope Steel Limited ประเทศออสเตรเลีย
ผู้ผลิตผลิตภัณฑ์เหล็กกล้าและแผ่นเหล็กสำหรับอุตสาหกรรมก่อสร้างและการผลิต อุตสาหกรรมยานยนต์
และอุตสาหกรรมบรรจุภัณฑ์ที่ใหญ่ที่สุดในประเทศออสเตรเลียและนิวซีแลนด์
โดยผลิตภัณฑ์ที่ได้รับความนิยมและมียอดขายสูงสุดคือ ผลิตภัณฑ์แผ่นเหล็กเคลือบโลหะผสม
มีฐานการผลิตและการส่งออกในทวีปออสเตรเลีย เอเชียตะวันออกเฉียงใต้ เอเชียกลางและเหนือ
โอเชียนเนีย และสหรัฐอเมริกา ปัจจุบัน BlueScope Steel Limited จดทะเบียนใน
Australian Stock Exchange (ที่มา: www.bluescopesteel.com)

การผลิตและจัดจำหน่ายในภูมิภาคเอเชียแปซิฟิกของ BlueScope Steel Limited
อยู่ภายใต้การดูแลของส่วนธุรกิจ Asian Building and Manufacturing Markets
โดยมีการแบ่งแยกสายธุรกิจของผลิตภัณฑ์เหล็กเคลือบโลหะผสม
และสายธุรกิจของผลิตภัณฑ์แผ่นเหล็กรีดลอนขึ้นรูปออกจากกันอย่างชัดเจน ตัวอย่างเช่น
ประเทศไทยเป็นหนึ่งในฐานการผลิตในเอเชียแปซิฟิกซึ่ง BlueScope Steel Limited
ร่วมทุนกับบริษัท ล็อกซเล่ย์ จำกัด (มหาชน) ในสัดส่วนร้อยละ 75 และร้อยละ 25 ตามลำดับ
จัดตั้งบริษัท บลูสโคป ไลสาจท์ (ประเทศไทย) จำกัด (“บลูสโคป ไลสาจท์”) ขึ้นในปี 2531
เพื่อผลิตและจำหน่ายผลิตภัณฑ์แผ่นเหล็กรีดลอนขึ้นรูป (Rollformer) โดยนำเข้าเหล็กเคลือบก่อน
และหลังจากนั้นจึงจัดตั้งบริษัท บลูโสป สตีล (ประเทศไทย) จำกัด ขึ้นในปี 2538
เพื่อผลิตและจำหน่ายผลิตภัณฑ์เหล็กเคลือบโลหะผสมทั้งชนิดเคลือบสีและไม่เคลือบสี
ซึ่งเป็นวัตถุดิบหลักของผลิตภัณฑ์แผ่นเหล็กรีดลอนขึ้นรูป ซึ่งบลูสโคป ไลสาจท์
ได้สั่งซื้อวัตถุดิบเกือบทั้งหมดจากบลูสโคป สตีล ตั้งแต่นั้นเป็นต้นมา ดังนั้น บลูสโคป สตีล และ
บลูสโคป ไลสาจท์ จึงเป็นบริษัทที่เกี่ยวข้องกัน โดยมีผู้ถือหุ้นและกรรมการร่วมกัน อย่างไรก็ตาม
บลูสโคป สตีล มีนโยบายในการทำรายการซื้อขายกับ บลูสโคป ไลสาจท์
เสมือนการทำรายการกับบุคคลภายนอก (Arm's Length Basis)
เพื่อสนองต่อนโยบายของบริษัทแม่ในการแยกสายธุรกิจออกจากกันอย่างชัดเจน

บลูสโคป สตีล
มีนโยบายในการจัดระดับลูกค้าโดยพิจารณาจากปริมาณการซื้อและความต่อเนื่องในการสั่งซื้อ
เพื่อกำหนดราคาและเงื่อนไขในการซื้อขายที่แตกต่างกัน โดยบริษัทฯ
เป็นหนึ่งในสิบบริษัทในกลุ่มลูกค้าของบลูสโคป สตีลที่ได้รับการจัดอันดับเป็นลูกค้าชั้นดี เนื่องมาจาก
(1) มีปริมาณการซื้อมากกว่า 400 ตันต่อเดือน (คำนวณจากค่าเฉลี่ยการซื้อสินค้าในช่วง 3
เดือนล่าสุด) (2) ไม่เคยมีประวัติการผิดนัดชำระหนี้ และ (3) ใช้วัตถุดิบจาก บลูสโคป สตีล
เกือบทั้งหมด
ซึ่งการถูกจัดอยู่ในกลุ่มลูกค้าชั้นดีนี้ทำให้ได้เงื่อนไขที่ดีในด้านราคาและระยะเวลาในการจ่ายเงิน
บริษัทฯ สั่งซื้อและชำระเงินเป็นเงินบาท
ดังนั้นจึงไม่มีความเสี่ยงจากความผันผวนของอัตราแลกเปลี่ยนเงินตราต่างประเทศ

2.  สรุปข้อตกลงในการจัดหาผลิตภัณฑ์

บริษัทฯ ซื้อสินค้ากับ บลูสโคป สตีล มาเป็นระยะเวลานาน
โดยได้สั่งซื้อวัตถุดิบหลักทั้งหมดอย่างต่อเนื่องมาตั้งแต่ปี 2540 จนถึงปัจจุบัน
โดยมิได้ทำสัญญาทางการค้าเป็นลายลักษณ์อักษร อย่างไรก็ตาม
เพื่อสร้างความมั่นใจในความต่อเนื่องของการจัดหาและเงื่อนไขต่างๆ ในการสั่งซื้อวัตถุดิบ บริษัทฯ
จึงได้จัดทำข้อตกลงในการจัดหาวัตถุดิบ (Supply Agreement) กับบลูสโคป สตีล
ซึ่งข้อตกลงดังกล่าวเป็นข้อปฏิบัติทางการค้าปกติที่บริษัทฯ ได้รับจาก บลูสโคป สตีล
ตั้งแต่อดีตถึงปัจจุบัน

นอกจากนี้บริษัทฯ ยังได้จัดทำข้อตกลงในการใช้ตราสินค้าร่วมกัน (“Steel By” Logo
Agreement) กับ บลูสโคป สตีล เพื่อให้ตราสินค้าอันเป็นที่รู้จักของบลูสโคป สตีล
สร้างความน่าเชื่อถือและเพิ่มศักยภาพในการแข่งขันให้กับบริษัทฯ โดยข้อตกลงทั้งสองฉบับ
สามารถสรุปได้ดังนี้

+----------+---------+------------------------------------------------+
| ข้อตกลง   | ว       | สรุปสาระสำคัญ                                    |
|          | ันที่ลงนาม |                                                |
+==========+=========+================================================+
| การจ     | 10      | ราคาของผลิตภัณฑ์ (ที่เสนอโดย บลูสโคป สตีล) :          |
| ัดหาวัตถุดิบ | มีนาคม   |                                                |
|          | 2548    | -   ราคาเสนอขายคือ                              |
|          |         |     ราคาของผลิตภัณฑ์รวมกับค่าขนส่งและต้นทุนแปรผัน       |
|          |         |     ซึ่งต้นทุนแปรผันนี้จะขึ้นอยู่กับปริมาณการสั่งซื้อ           |
|          |         |     ระยะเวลาในการจัดส่ง สี และเกรดของตัวผลิตภัณฑ์     |
|          |         |                                                |
|          |         | -   บลูสโคป สตีล จะจัดส่ง Price List               |
|          |         |     ล่วงหน้าให้กับบริษัทฯ ทุกเดือน                     |
|          |         |     ไม่ว่าราคาจะมีการเปลี่ยนแปลงหรือไม่               |
|          |         |                                                |
|          |         | -   ใน Price list                              |
|          |         |     จะประกอบด้วยรายละเอียดการจ่ายเงิน              |
|          |         |     ระยะเวลาการจัดส่ง ระยะเวลาที่ Price list       |
|          |         |     ดังกล่าวมีผลบังคับใช้ และเงื่อนไขอื่นๆ               |
|          |         |                                                |
|          |         | ระยะเวลาในการจัดส่ง : 3 สัปดาห์                    |
|          |         |                                                |
|          |         | สินค้าคงคลังที่ บลูสโคป สตีล สำรองไว้สำหรับบริษัทฯ        |
|          |         | (Buffer Stock) : 100 ตัน                        |
|          |         |                                                |
|          |         | -   สำหรับแผ่นเหล็กชนิดไม่เคลือบสี สามารถจัดส่งได้ภายใน  |
|          |         |     24 ชั่วโมง                                   |
|          |         |                                                |
|          |         | -   สำหรับแผ่นเหล็กชนิดเคลือบสี สามารถจัดส่งได้ภายใน 5  |
|          |         |     วันทำการ                                    |
|          |         |                                                |
|          |         | น้ำหนักของเหล็กม้วน (Coil Weight) :                |
|          |         |                                                |
|          |         | -   เหล็กม้วนที่ บลูสโคป สตีล ส่งให้บริษัทฯ              |
|          |         |     จะมีน้ำหนักอยู่ระหว่าง 2.5-5.0 ตัน หาก บลูสโคป สตีล |
|          |         |     จะเสนอเหล็กม้วนที่น้ำหนักน้อยกว่านี้                 |
|          |         |     จะต้องแจ้งให้ผู้ซื้อทราบล่วงหน้า                    |
|          |         |                                                |
|          |         | -   เหล็กม้วนจะมีน้ำหนักแปรผันได้อยู่ในช่วง ± 10%        |
|          |         |     จากประมาณการ                               |
|          |         |                                                |
|          |         | การร้องเรียน :                                   |
|          |         |                                                |
|          |         | -   ข้อร้องเรียนเกี่ยวกับน้ำหนักเหล็ก ราคา การจ่ายเงิน    |
|          |         |     คุณภาพ และรายละเอียดของผลิตภัณฑ์                |
|          |         |     จะได้รับการแก้ไขภายใน 1 สัปดาห์หลังจากบลูสโคป     |
|          |         |     สตีลได้รับรายละเอียดและตัวอย่างสินค้า              |
|          |         |                                                |
|          |         | การลดราคาเป็นพิเศษ :                             |
|          |         |                                                |
|          |         | -   สำหรับโครงการขนาดใหญ่หรือโครงการที่มีคู่แข่งที่สำคัญ   |
|          |         |     บลูสโคป สตีล อาจพิจารณาให้ส่วนลดพิเศษ            |
|          |         |     ขึ้นอยู่กับตารางการส่งมอบโครงการ                 |
|          |         |     เงื่อนไขการให้เครดิต และชนิดของผลิตภัณฑ์           |
|          |         |     (ในทางปฏิบัติแล้ว บลูสโคป                       |
|          |         |     สตีลจะพิจารณาให้ส่วนลดพิเศษในกรณีที่คู่แข่งขันของบริษัทฯ |
|          |         |     สั่งซื้อวัตถุดิบจากผู้ผลิตรายอื่นๆที่มิใช่ บลูสโคป สตีล)     |
|          |         |                                                |
|          |         | ปริมาณวัตถุดิบขั้นต่ำที่ต้องสั่งซื้อ: ไม่มี                    |
|          |         |                                                |
|          |         | เงื่อนไขการยกเลิกข้อตกลง: ไม่มี                      |
|          |         |                                                |
|          |         | ค่าปรับกรณีละเมิดเงื่อนไขต่างๆ: ไม่มี                   |
|          |         |                                                |
|          |         | ค่าธรรมเนียมในการทำข้อตกลง: ไม่มี                   |
|          |         |                                                |
|          |         | อายุของข้อตกลง:                                  |
|          |         | ข้อตกลงฉบับนี้มิได้กำหนดระยะเวลาที่มีผลผูกพัน ดังนั้นบริษัทฯ   |
|          |         | และ บลูสโคป สตีล                                 |
|          |         | จะยังคงทำการค้าภายใต้ข้อตกลงฉบับนี้ตร                 |
|          |         | าบเท่าที่เงื่อนไขทางการค้าไม่มีการเปลี่ยนแปลงอย่างมีนัยสำคัญ |
|          |         | และไม่มีฝ่ายใดฝ่ายหนึ่งทำการละเมิดเงื่อนไขของข้อตกลง     |
+----------+---------+------------------------------------------------+
| ก        | 1       | เงื่อนไขการยกเลิกข้อตกลง: ไม่มี                      |
| ารใช้ตราส | เมษายน  |                                                |
| ินค้าร่วมกัน | 2548    | ค่าปรับกรณีละเมิดเงื่อนไขต่างๆ: ไม่มี                   |
|          |         |                                                |
|          |         | ค่าธรรมเนียมในการทำข้อตกลง: ไม่มี                   |
|          |         |                                                |
|          |         | อายุของข้อตกลง: ข้อตกลงฉบับนี้มีผลบังคับใช้เป็นระยะเวลา   |
|          |         | 12 เดือน นับตั้งแต่ ลงนาม ดังนั้น บริษัทฯ                |
|          |         | สามารถใช้ตราสินค้าที่ บลูสโคป สตีล กำหนด ซึ่งระบุว่า      |
|          |         | “Steel supplied by BlueScope Steel”            |
|          |         | ภายใต้ข้อตกลงฉบับนี้ตร                              |
|          |         | าบเท่าที่เงื่อนไขทางการค้าไม่มีการเปลี่ยนแปลงอย่างมีนัยสำคัญ |
|          |         | และไม่มีฝ่ายใดฝ่ายหนึ่งทำการละเมิดเงื่อนไขของข้อตกลง     |
+----------+---------+------------------------------------------------+

1.  ขั้นตอนการผลิตและการติดตั้ง

บริษัทฯ มีโรงงานขึ้นรูปแผ่นเหล็กตั้งอยู่เลขที่ 8 หมู่ 15 ซอยกิ่งแก้ว 11 ตำบลบางพลีใหญ่
อำเภอบางพลี จังหวัดสมุทรปราการ เนื้อที่ประมาณ 6 ไร่ ซึ่งในปัจจุบันมีกำลังการผลิตหลังคา
13,400 ตันต่อปี หรือประมาณ 3,000,000 ตารางเมตรต่อปี และกำลังการผลิตแปตัว C และ Z
รวมประมาณ 2,000 ตันต่อปี หรือประมาณ 500,000 เมตรต่อปี
โดยมีอัตราการใช้กำลังผลิตดังต่อไปนี้

  ---------------- ------------- ----------- ------- ----------- ------- ----------- -------
  ผลิตภัณฑ์แผ่นหลังคา   กำลังผลิตสูงสุด   การผลิตในปี           การผลิตในปี           การผลิตในปี   
                   (ตร.ม./ปี)     2553                2554                2555        

                                 ตร.ม.       ร้อยละ   ตร.ม.       ร้อยละ   ตร.ม.       ร้อยละ

  Metal sheet      3,012,000     821,884     27.28   595,962     19.79   637,584     21.17
  ---------------- ------------- ----------- ------- ----------- ------- ----------- -------

  ---------------- ------------- ----------- ------- ----------- ------- ----------- -------
  ผลิตภัณฑ์แป         กำลังผลิตสูงสุด   การผลิตในปี           การผลิตในปี           การผลิตในปี   
                   (เมตร/ปี)      2553                2554                2555        

                                 เมตร        ร้อยละ   เมตร        ร้อยละ   เมตร        ร้อยละ

  CEE-ZED PURLIN   500,000       60,247      12.05   69,259      13.86   213,772     42.75
  ---------------- ------------- ----------- ------- ----------- ------- ----------- -------

1.  ขั้นตอนการผลิต

กระบวนการผลิตเริ่มจากนำวัตถุดิบ (แผ่นเหล็กม้วนรีดเย็น)
ชนิดเคลือบสีหรือไม่เคลือบสีตามที่ลูกค้าต้องการมาทำการคลี่ให้เป็นแผ่น (Uncoil) นำมาป้อน
(Feed Coil) เข้าเครื่องรีดลอน (Rollform)
เพื่อรีดให้ได้รูปลอนและขนาดความยาวและจำนวนแผ่นตามที่ได้รับคำสั่ง
แผ่นงานที่ได้จากการรีดแต่ละแผ่นจะถูกตัด (Cutting) โดยใบตัดรูปลอน
โดยแผ่นหลังคาแต่ละแผ่นจะได้รับการตรวจสอบขนาดและความยาวให้ตรงตามที่ลูกค้าต้องการ
ซึ่งกระบวนการผลิตดังกล่าวใช้ระยะเวลาประมาณ 1 วัน
และจะได้รับการตรวจสอบคุณภาพทุกขั้นตอนตั้งแต่วัตถุดิบจนถึงผลิตภัณฑ์สำเร็จตามมาตรฐาน ISO
9001: 2008

สินค้าส่วนใหญ่ของบริษัทฯ ผลิตตามคำสั่ง (Made-to-order)
โดยไม่มีข้อจำกัดในด้านความยาวของสินค้า
เนื่องจากรถบรรทุกขนาดใหญ่สามารถเข้ามารับสินค้าในโรงงานได้โดยตรง
นอกจากนั้นยังสามารถให้บริการผลิต ณ
สถานที่ติดตั้งของลูกค้าได้ในกรณีที่ลูกค้าต้องการแผ่นหลังคาที่มีความยาวเกินกว่าที่จะสามารถขนส่งได้
จากประสบการณ์ในการดำเนินธุรกิจมากว่า 10 ปี ทำให้บริษัทฯ
มีความพร้อมในด้านของบุคลากรและมีความชำนาญในการผลิต
โดยผลิตภัณฑ์ได้รับการรับประกันในด้านของคุณภาพของสี และการเกิดสนิมเป็นเวลา 5-30 ปี
แล้วแต่ชนิดของชั้นเคลือบ โดยออกเป็นใบรับประกันคุณภาพจากบริษัท บลูสโคป สตีล (ประเทศไทย)
จำกัด ซึ่งเป็นผู้จัดจำหน่ายวัตถุดิบให้กับบริษัทฯ และได้รับการรับรองมาตรฐานสากล Australian
Standard AS 1397-2001

2.  การบริหารงานติดตั้งโครงการ

นอกจากการผลิตแล้ว การติดตั้งโครงการเป็นส่วนสำคัญอีกส่วนหนึ่งที่ทำให้การให้บริการของบริษัทฯ
เกิดความครบวงจร
ดังนั้นการบริหารงานติดตั้งจึงมีความสำคัญมากในการดำเนินธุรกิจเนื่องจากเป็นปัจจัยหลักที่ทำให้ต้นทุนการดำเนินโครงการเป็นไปตามงบประมาณที่กำหนดไว้
บริษัทฯ
ซึ่งมีแผนจะขยายสัดส่วนการขายพร้อมติดตั้งให้มากขึ้นในอนาคตและตระหนักดีถึงความจำเป็นของการควบคุมงานติดตั้ง
จึงได้จัดวางระบบการบริหารงานติดตั้งโครงการดังนี้

1.  การสรรหาผู้รับเหมาช่วง บริษัทฯ มิได้มีทีมงานติดตั้งเป็นของตนเอง
    แต่ใช้วิธีการว่าจ้างผู้รับเหมาช่วงในการติดตั้งงานทั้งหมดเช่นเดียวกับบริษัทอื่นๆที่ดำเนินธุรกิจแบบเดียวกัน
    เช่น บลูสโคป ไลสาจท์ เป็นต้น
    ซึ่งทำให้ควบคุมต้นทุนโครงการได้ดีกว่าการว่าจ้างพนักงานประจำ บริษัทฯ
    คัดเลือกผู้รับเหมาช่วงโดยพิจารณาจากผลงานที่ผ่านมา ฐานะการเงิน จำนวนคนงาน
    คุณภาพงาน และศักยภาพในการติดตั้ง ณ 31 ธันวาคม 2555 บริษัทฯ
    มีผู้รับเหมาช่วงที่ผ่านการประเมินและคัดเลือกแล้ว 30 ราย ซึ่งส่วนใหญ่ดำเนินธุรกิจกับบริษัทฯ
    มาเป็นระยะเวลา 5 ปีขึ้นไป ทั้งนี้บริษัทฯ
    มีนโยบายสรรหาผู้รับเหมาช่วงเพิ่มเติมอย่างต่อเนื่อง
    โดยเฉพาะผู้รับเหมาช่วงที่มีศักยภาพในการรับงานขนาดใหญ่ สอดคล้องกับนโยบายบริษัทฯ
    ในการเพิ่มสัดส่วนการขายพร้อมติดตั้ง

2.  การจัดสรรงานให้กับผู้รับเหมาช่วง เมื่อได้รับงานติดตั้งโครงการ บริษัทฯ
    จะพิจารณาขนาดของงานเทียบกับจำนวนคนงานของผู้รับเหมาช่วงแต่ละราย
    และเลือกว่าจ้างผู้รับเหมาช่วงที่มีศักยภาพที่จะรับงานได้
    โดยกระจายงานให้ผู้รับเหมาช่วงแต่ละรายอย่างเหมาะสม ไม่พึ่งพิงรายใดรายหนึ่ง
    ซึ่งในจำนวนผู้รับเหมาช่วงทั้งหมด มี 11 รายที่สามารถรับงานติดตั้งขนาดใหญ่
    พื้นที่หลังคาประมาณ 5,000 ตารางเมตรขึ้นไป
    และมีผู้รับเหมาช่วงซึ่งมีความชำนาญในการติดตั้งงานขนาดกลาง จำนวน 16 ราย
    พื้นที่หลังคาประมาณ 1,500 – 5,000 ตารางเมตร ซึ่งเป็นขนาดของงานส่วนใหญ่ของบริษัทฯ
    ทั้งนี้ ในจำนวนผู้รับเหมาทั้งหมดที่กล่าวข้างต้น มีผู้รับเหมาช่วงเพียงจำนวน 2
    รายที่สามารถรับงานติดตั้งได้ทั้งขนาดกลางและขนาดใหญ่ ทำให้บริษัทฯ
    สามารถคัดเลือกผู้รับเหมาช่วงให้เหมาะสมกับงานที่ได้รับ
    และกรณีที่มีงานขนาดใหญ่พร้อมกันหลายๆ โครงการ บริษัทฯ
    สามารถให้ผู้รับเหมาช่วงขนาดกลาง 2-3 รายรับงานร่วมกันได้
    ดังนั้นจึงไม่เคยเกิดปัญหาการขาดแคลนผู้รับเหมาช่วงในการติดตั้งงาน

3.  การควบคุมคุณภาพการติดตั้ง
    งานติดตั้งทุกงานจะได้รับการควบคุมคุณภาพจากเจ้าหน้าที่ฝ่ายวิศวกรรมของบริษัทฯ (Site
    Supervisor)
    และมีการประเมินผลงานโดยรวมหลังเสร็จสิ้นโครงการร่วมกับเจ้าของโครงการเพื่อให้มั่นใจถึงคุณภาพการติดตั้ง
    โดยผู้รับเหมาช่วงมีการรับประกันผลงานหลังการส่งมอบเป็นระยะเวลา 1 ปี

4.  การควบคุมระยะเวลาติดตั้งให้เป็นไปตามที่กำหนด บริษัทฯ
    กำหนดให้ผู้รับเหมาช่วงทุกรายรายงานความคืบหน้าของงานทุกๆ 15 วัน ซึ่งทำให้บริษัทฯ
    สามารถแก้ไขได้ทันท่วงทีหากการติดตั้งล่าช้ากว่าแผนที่วางไว้
    อย่างไรก็ตามหากความล่าช้าเกิดจากความผิดพลาดโดยตรงของผู้รับเหมาช่วง
    ผู้รับเหมาช่วงจะเป็นผู้รับผิดชอบค่าเสียหายที่เกิดขึ้นทั้งหมด

    1.  แนวโน้มวัตถุดิบ

  จากข้อมูลของสำนักงานเศรษฐกิจอุตสาหกรรม
  ปริมาณการใช้เหล็กและเหล็กกล้าในประเทศที่สำคัญใน ปี 2555 ประมาณ 17,548,000
  เมตริกตัน(ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น
  เหล็กแผ่นเคลือบและท่อเหล็กเพื่อไม่ให้เกิดการนับซ้ำ) เพิ่มขึ้น ร้อยละ 19.81
  เมื่อเทียบกับช่วงเดียวกันของปีก่อน และเมื่อพิจารณาในรายผลิตภัณฑ์ พบว่า
  ผลิตภัณฑ์ที่มีการผลิตเพิ่มขึ้นมากที่สุดในช่วงนี้คือ เหล็กทรงแบน เพิ่มขึ้นร้อยละ 27.95
  โดยเหล็กแผ่นรีดร้อนเพิ่มขึ้น ร้อยละ 21.45 และเหล็กแผ่นรีดเย็น เพิ่มขึ้น ร้อยละ 7.28
  ซึ่งเป็นผลมาจากการขยายตัวของอุตสาหกรรมยานยนต์
  โดยส่วนใหญ่จะเป็นเหล็กที่นำเข้ามาจากประเทศญี่ปุ่น สำหรับเหล็กทรงยาว เพิ่มขึ้น ร้อยละ
  2.91 เนื่องจากภาคอสังหาริมทรัพย์ที่ขยายตัวเพิ่มขึ้น ตั้งแต่ช่วงไตรมาส 2
  โดยจะเห็นได้จากข้อมูลเครื่องชี้ธุรกิจอสังหาริมทรัพย์ที่ส่งสัญญานดีขึ้นของธนาคารแห่งประเทศไทย
  เช่น ข้อมุลการออกใบอนุญาติ จัดสรรที่ดินเพื่อที่อยู่อาศัย การขออนุญาตจดทะเบียนอพาร์ทเมนต์
  และคอนโดมิเนียม รวมทั้งยอดขายซีเมนต์ที่เพิ่มมากขึ้น

  ปริมาณการผลิตเหล็กและเหล็กกล้าที่สำคัญในปี 2555 มีประมาณ 6,763,387
  เมตริกตัน(ไม่รวมผลิตภัณฑ์เหล็กกึ่งสำเร็จรูป เหล็กแผ่นรีดเย็น เหล็กแผ่นเคลือบ และท่อเหล็ก
  เพื่อไม่ให้เกิดการนับซ้ำ ) ลดลง ร้อยละ 2.49 เมื่อเทียบกับช่วงเดียวกันของปีก่อน
  และเมื่อพิจารณาในรายผลิตภัณฑ์ พบว่า ผลิตภัณฑ์ที่มีการผลิตลดลงมากที่สุดในช่วงนี้คือ
  ผลิตภัณฑ์เหล็กกึ่งสำเร็จรูปลดลง ร้อยละ 21.94 แต่เหล็กทรงยาว เพิ่มขึ้นเล็กน้อย ร้อยละ
  0.78 ในขณะที่เหล็กทรงแบนก็เพิ่มขึ้นเล็กน้อยเช่นเดียวกัน คือร้อยละ 0.95
  โดยเหล็กแผ่นรีดเย็น เพิ่มขึ้นมากที่สุด ร้อยละ 13.35
  เนื่องจากอุตสาหกรรมยานยนต์ซึ่งเป็นผู้ใช้ที่สำคัญมีการผลิตที่ขยายตัวเพิ่มมากขึ้นจากนโยบายรถยนต์คันแรกของรัฐบาล
  รองลงมาคือเหล็กแผ่นเคลือบชนิดอื่นๆ เพิ่มขึ้น ร้อยละ 12.02 และเหล็กแผ่นเคลือบสังกะสี
  เพิ่มขึ้นร้อยละ 6.90 แต่ในส่วนของเหล็กแผ่นรีดร้อนกลับมีการผลิตที่ลดลง ร้อยละ 6.13
  เนื่องจากสถานการณ์การแข่งขันในอุตสาหกรรมเหล็กโลกที่สุงขึ้น จึงทำให้ ผู้ผลิตรายใหญ่ เช่น
  จีน ส่งเหล็กราคาถูกเข้ามาแข่งขันในตลาดเหล็กไทยเพิ่มมากขึ้น
  นอกจากนี้ยังเป็นผลมาจากการนำเข้าเหล็กกล้าเจือ (Alloyed product) ที่ยังมีอยู่ต่อเนื่อง
  ปริมาณความต้องการใช้ในประเทศของเหล็กและเหล็กกล้าที่สำคัญในปี 2555 มีประมาณ
  17,548,000 เมตริกตัน(ไม่รวมผลิตเหล็กกึ่งสำเร้จรูป เหล็กแผ่นรีดร้อน
  เหล็กแผ่นเคลือบและท่อเหล็กเพื่อไม่ให้เกิดการนับซ้ำ) เพิ่มขึ้นร้อยละ 19.81
  เมื่อเทียบกับช่วงเดียวกันของปีก่อน และเมื่อพิจารณาในรายผลิตภัณฑ์ พบว่า
  ผลิตภัณฑ์ที่มีการผลิตเพิ่มขึ้นมากที่สุดในช่วงนี้ คือ เหล็กทรงแบน เพิ่มขึ้นร้อยละ 27.95
  โดยเหล็กแผ่นรีดร้อน เพิ่มขึ้น ร้อยละ 21.45 และเหล็กแผ่นรีดเย็น เพิ่มขึ้นร้อยละ 7.28
  ซึ่งเป็นผลมาจากการขยายตัวของอุตสาหกรรมยานยนต์
  โดยส่วนใหญ่จะเป็นเหล็กที่นำเข้ามาจากประเทศญี่ปุ่น สำหรับเหล็กทรงยาว เพิ่มขึ้นร้อยละ 2.91
  เนื่องจากภาคอสังหาริมทรัพย์ที่ขยายตัวเพิ่มขึ้น ตั้งแต่ช่วงไตรมาสที่ 2
  สำหรับมุลค่าการนำเข้าเหล็กและเหล็กกล้าที่สำคัญในปี 2555 มีจำนวนประมาณ 73,346
  ล้านบาท โดยมูลค่าการนำเข้าเพิ่มขึ้นร้อยละ 7.48 เมื่อเทียบกับช่วงเดียวกันของปีก่อน
  ผลิตภัณฑ์ที่มีมูลค่าการนำเข้าเพิ่มขึ้นมากที่สุดเมื่อเทียบกับช่วงดียวกันของปีก่อน ได้แก่เหล็กทรงแบน
  เพิ่มขึ้นร้อยละ 9.94 โดยผลิตภัณฑ์ที่มีมุลค่าการนำเข้าเพิ่มขึ้นมากในช่วงนี้ได้แก่
  เหล็กแผ่นรีดร้อนชนิดกัดกรดและเคลือบน้ำมัน(HR sheet P&O) เพิ่มขึ้นร้อยละ 24.74
  รองลงมาคือ เหล็กแผ่นเคลือบสังกะสี(Galv.(HDG))เพิ่มขึ้นร้อยละ 23.74 (ที่มา:
  สำนักงานเศรษฐกิจอุตสาหกรรม (www.oie.go.th))

  สถานการณ์อุตสาหกรรมเหล็กในปี 2556
  ในส่วนของเหล็กทรงแบนโดยเฉพาะเหล็กที่ใช้ในอุตสาหกรรมยานยนต์ ได้แก่
  เหล็กแผ่นชนิดรีดร้อนชนิดกัดกรด(HR sheet P&O ) เหล็กแผ่นรีดเย็น(CR carbon steel)
  และเหล็กเคลือบสังกะสี(Galv. Sheet (EG))
  คาดการณ์ว่าการผลิตและความต้องการใช้ในประเทศจะเพิ่มขึ้น
  เนื่องจากนโยบายรถยนต์คันแรกของรัฐบาล ซึ่งถึงแม้จะหมดระยะเวลาแล้ว
  แต่ก็ยังมีรถยนต์ที่ยังต้องรอการส่งมอบอีก จึงส่งผลทำให้แนวโน้มสถานการณ์เหล็กทรงแบนในปี
  2556 ขยายตัวขึ้น สำหรับในส่วนของเหล็กทรงยาวคาดการณ์ว่าในปี 2556
  จะทรงตัวเนื่องจากภาคอสังหาริมทรัพย์พบว่าโครงการต่างๆของภาครัฐและเอกชนยังคงทรงตัวอยู่
  จึงมีผลทำให้แนวโน้มสถานการณ์การผลิตและความต้องการใช้ในประเทศของเหล็กในกลุ่งทรงยาวทรงตัวด้วย

สรุปสัญญาในการว่าจ้างติดตั้งงาน

บริษัทฯ มีการว่าจ้างผู้รับเหมาช่วงในการติดตั้งผลิตภัณฑ์ที่บริษัทฯ จัดจำหน่าย
โดยในปัจจุบันมีผู้รับเหมาช่วงที่ได้รับการขึ้นทะเบียนแล้วมากกว่า 30 ราย
ในจำนวนนี้ได้มีการลงนามในสัญญาหลักในการว่าจ้างผู้รับเหมาช่วงแล้วทั้งหมด
สาระสำคัญของสัญญาโดยทั่วไปสามารถสรุปได้ดังนี้

ข้อมูลเบื้องต้นของสัญญา: สัญญาหลัก-ว่าจ้างและรับจ้าง จัดทำขึ้นระหว่างบริษัทฯ
และผู้รับเหมาช่วงที่รับงานติดตั้งผลิตภัณฑ์ของบริษัทฯ มีผลบังคับใช้ต่องานทั้งหมดที่บริษัทฯ
ว่าจ้างผู้รับเหมาช่วงตลอดอายุของสัญญา

ระยะเวลาตามสัญญา: เป็นเวลา 2 ปี นับจากวันที่ทำสัญญา ทั้งนี้บริษัทฯ
มีสิทธิที่จะยุติสัญญาได้โดยแจ้งให้คู่สัญญาทราบล่วงหน้าอย่างน้อย 90 วัน

เงื่อนไขตามสัญญา: - บริษัทฯ จะชำระเงินให้แก่ผู้รับเหมาช่วงตามราคาที่ตกลงกันไว้ โดยบริษัทฯ
จะไม่รับภาระค่าใช้จ่ายใดๆ อีก ไม่ว่าจะเป็นค่าแรงงานที่เพิ่มขึ้น หรือค่าชดเชยใดๆ

-   ผู้รับเหมาช่วงจะต้องจัดหาคนงาน เครื่องมือเครื่องใช้ โดยค่าใช้จ่ายของผู้รับเหมาช่วงเอง

-   ผู้รับเหมาช่วงต้องสรุปใบส่งมอบงานซึ่งรายงานถึงความคืบหน้าของงานให้บริษัทฯ ภายในวันที่
    5 และ 20 ของเดือน

-   บริษัทฯ มีสิทธิที่จะเปลี่ยนแปลงหรือสลับเปลี่ยนงานตามสัญญาได้ทุกเวลา
    โดยจะทำเป็นหนังสือแจ้งให้ผู้รับเหมาช่วงทราบ

-   ในกรณีที่ผู้รับเหมาช่วงทำงานเสร็จเกินระยะเวลาที่กำหนด
    จะต้องชำระค่าเสียหายอันเกิดจากความล่าช้าดังกล่าว
    รวมทั้งรายงานสาเหตุของความล่าช้าให้กับบริษัทฯ ทราบ
    นอกจากนั้นผู้รับเหมาช่วงต้องชำระค่าเสียหายให้แก่บริษัทฯ ร้อยละ 0.3 ต่อวัน ทุกๆ
    วันนับจากวันที่ครบกำหนดเวลาจนกว่าจะสามารถส่งมอบงานได้

-   ผู้รับเหมาช่วงจะรับผิดชอบต่อความบกพร่องเสียหายของงานที่ส่งมอบแล้วเป็นระยะเวลา 12
    เดือนนับจากวันส่งมอบ
    โดยจัดการซ่อมแซมภายในระยะเวลารับประกันด้วยค่าใช้จ่ายของผู้รับเหมาช่วงเอง

-   บริษัทฯ หักเงินประกันผลงานร้อยละ 5.0 จากผลงานที่เบิก
    และจะคืนเงินประกันหลังจากงานสิ้นสุดแล้ว 1 ปี